Пераможцам абласнога спаборніцтва сярод падраздзяленняў УП “Брэстаблгаз” прызнаны калектыў “Баранавічыміжрайгаза”\nНезвычайную – дзелавую і адначасова творчую, з агеньчыкам – атмасферу прадпрыемства можна адчуць, нават не гутарачы з аніводным яго работнікам. Як? Ды вельмі проста! Калі толькі адкрыеш дзверы галоўнага офіса ўпраўлення, любога наведвальніка адразу “сустракае” змястоўная і карысная інфармацыя: “Куток заказчыка”, аб рабоце па заяўным прынцыпе “Адно акно”, асноўныя звесткі для кліентаў, там жа – стэнды “Прафсаюзнае жыццё”, з яркімі фотаздымкамі “Нашы будні”. Вышэй, на другім і трэцім паверхах, немагчыма прайсці міма і не спыніцца ля каляровых фотаздымкаў у прыгожых рамачках. Аказваецца, фотавыставу “Мой родны кут, як ты мне мілы…” падрыхтаваў намеснік начальніка газанапаўняльнай станцыі Уладзімір Багдановіч. Мовай фатаграфій ён апеў сваю родную Бярозаўку, у якой жыве і якую бязмежна любіць.\nНе змаглі мы прайсці і міма кранальнага малюнка 15-гадовай Аляксандры Грыцкевіч. Яе мама – старшы майстар унутрыдамавой службы прадпрыемства, і дзяўчынка ў свой час прымала актыўны ўдзел у штогадовым традыцыйным конкурсе дзіцячага малюнка “Бацькі вачыма дзяцей”. Хто ведае, магчыма, першыя перамогі на матуліным прадпрыемстве і сталі стымулам для Аляксандры, каб развіваць свае творчыя здольнасці.\nНам здалося, што менавіта творчая атмасфера ў калектыве садзейнічае сумленнай працы і той адданасці, дзякуючы якой фарміруюцца патрыёты свайго прадпрыемства. І гэта не гучныя словы. Згадзіцеся, толькі тады, калі калектыў з’яўляецца адзіным цэлым – дасягаюцца ўнушальныя вынікі. А першае месца “Баранавічыміжрайгаза” ў абласным спаборніцтве сярод падраздзяленняў гаворыць само за сябе. Стаць лепшымі з лепшых, першымі сярод прафесіяналаў заўжды няпроста. Гэтаму, на наш погляд, папярэднічала сістэмная, зладжаная праца ўсіх і кожнага паасобку.\nА тон усяму, вядома ж, задае дырэктар. Уладзімір Столяр узначаліў “Баранавічыміжрайгаз” ужо больш за два гады таму. З прыходам адказнага, патрабавальнага кіраўніка, які цэніць чалавека за яго кампетэнтнасць, прафесіяналізм і прыстойнасць, мяняліся адносіны працаўнікоў да сваіх службовых абавязкаў. Калектыў быў нацэлены на працу дружную, выніковую, якая прыносіла б плён і краіне, і сям’і. Так-так, не трэба забываць аб тым, што кожны з працаўнікоў зацікаўлены ў заробку. А ён на прадпрыемстве – дастойны! Летась яго рост у параўнанні з папярэднім перыядам склаў 142 працэнты. Ды і сёлета сярэдняя зарплата перавышае 7 мільёнаў…\nАдчуваецца, што дырэктар ведае людзей не з сухіх анкетных дадзеных – характарызуючы тых, хто сваёй працай множыць агульны поспех, Уладзімір Міхайлавіч не шкадуе цёплых водгукаў. Напрыклад, Ганну Лябедскую, намесніка начальніка вытворча-тэхнічнага аддзела, ён назваў “мазгавым цэнтрам планавання”: маўляў, газіфікацыя ўсіх населеных пунктаў, выбар пад-радных арганізацый праходзяць праз Ганну Альфрэдаўну. Расказваючы пра “самага адказнага слесара ўнутрыдамавой службы” з 10-гадовым стажам работы, які год таму жаніўся, кіраўнік з гонарам паведамляе, што іх Дзмітрый Неміровіч танцуе – ды як прыгожа! – у ансамблі “Юрачка”. І дадае: “Гэтая творчая нотка дапамагае Дзіме і ў будзённай рабоце. Працуючы ў тандэме з Ігарам Валынцом, яны ўсё робяць сумленна. Таму і тэлефануюць потым людзі з падзякай у адрас гэтых хлопцаў… Хіба ж можна не ганарыцца такой моладдзю?!”\nПазнаёміў Уладзімір Міхайлавіч нас і з Дзянісам Сцяпурка – унукам першага дырэктара прадпрыемства, Мікалая Яўгенавіча. Больш за 30 гадоў працуе тут слесарам і яго бацька, Міхаіл Мікалаевіч. Усё-такі калі следам за бацькамі на прадпрыемства ідуць працаваць іх дзеці, а затым і ўнукі – значыць, кадравы голад калектыву не пагражае. Наадварот, тыя, хто прыхо-дзяць пасля бацькоў, імкнуцца не абняславіць свой род…\n– “Баранавічыміжрайгаз” – буйное прадпрыемства, – распавядае Уладзімір Столяр. – Мяркуйце самі: спажыўцамі газу з’яўляецца 301 суб’ект гаспадарання (блакітнае паліва патрэбна на прамысловыя і камунальна-бытавыя мэты), яшчэ больш за 102 тысячы абанентаў – і гараджан, і вяскоўцаў. Сотні мільёнаў кубаметраў газу рэалізуем штогод. Зразумела, што развіццё інжынерна-транспартнай інфраструктуры, удасканаленне бяспекі абыхо-джання з блакітным палівам, што на прадпрыемствах, што ў жылым сектары – наш клопат. Амаль 400 чалавек у калектыве, які і займаецца ўсімі газавымі пытаннямі ў Баранавічах, Баранавіцкім і Ляхавіцкім раёнах, а звадкаванае газавае паліва мы адпраўляем у 10 раёнаў вобласці.\nВідавочна: кіраўнік выдатна ведае сваю гаспадарку, яе вытворча-фінансавыя паказчыкі. Але найбольш пільна Уладзімір Міхайлавіч ставіцца да пытанняў бяспекі. Тлумачыць: “Газ – гэта дабро, але з ім “размаўляць” неабходна толькі на “вы”, таму што ў ім хаваецца пагроза, якую да пары да часу ніхто не бачыць, а то і не адчувае ўвогуле”.\nУ спецыяльна абсталяваным вучэбным класе газавікі ўдасканальваюць сваё прафесійнае майстэрства, а таксама праводзяць навучанне абанентаў правілам карыстання газам у быце. Навічкі і вопытныя работнікі ўдзельнічаюць у вучэбных трэніроўках, разбіраюць складаныя сітуацыі з практыкі. “Часам секунды ўсё вырашаюць, таму газавікі павінны не толькі ведаць, што ды як рабіць, але і быць псіхалагічна падрыхтаванымі працаваць у надзвычайных сітуацыях. І яшчэ ёсць адна абавязковая якасць – адказнасць. Цяп-ляп, абы зрабіць – у нашай службе гэта недапушчальна”, – сцвярджае інжынер вытворча-тэхнічнага аддзела, прадаўжальнік дынастыі газавікоў Аляксандр Кунцэвіч. Ён выязджае прымаць аб’екты, таму скрупулёзна падыходзіць да газавай навукі.\nКалі Аляксандр (дарэчы,сакратар пярвічнай арганізацыі БРСМ на прадпрыемстве) – прадстаўнік маладой часткі калектыву, дык начальнік службы ўнутрыдамавога газавага абсталявання Аляксандр Гаўрыленя, яго намеснік Людміла Падвойская, майстар Іна Трубчык – з ліку вопытных працаўнікоў. Людміла Іванаўна, напрыклад, больш за чвэрць стагоддзя працуе ў міжрайгазе. Тэхнічнае абслугоўванне і рамонт газавага абсталявання ў жылым фондзе – яе клопат. Яна дакладна ведае, якім павінен быць слесар гэтай службы: вытрыманы і тактоўны, сціплы і прафесіянальны.\nПатрабавальнасць кіраўніцтва і адказнасць работнікаў – вось што дае плён бездакорнай работы. Калектыў менавіта гэтага падраздзялення шмат год займае лідзіруючыя пазіцыі ў газавай службе Берасцейшчыны. Такім вынікам, безумоўна, ганарацца. Вось і майстар Іна Трубчык, якая больш за 10 год кіруе брыгадамі слесараў, задаволена. У выключна мужчынскім калектыве ў Іны Іванаўны бясспрэчны аўтарытэт. А яшчэ яна камандзір добраахвотнай дружыны прадпрыемства, якая рэгулярна ўдзельнічае разам з міліцыяй у ахове грамадскага парадку на вуліцах Баранавіч.\n– Неяк прачытаў, што рэпутацыя надзейнага і стабільнага прадпрыемства складаецца з прафесіянальнай рэпутацыі яго супрацоўнікаў, – расказвае намеснік дырэктара “Баранавічыміжрайгаза” Юрый Дзягонскі. – Вось і нашаму калектыву ўласцівы прафесіяналізм. Пацверджанне – і ва ўзнагародах прадпрыемства, і ў водгуках нашых кліентаў.\nВыдатна ведаюць сваю справу супрацоўнікі службы энергетыкі і тэлемеханікі, якую ўзначальвае Дзяніс Піменаў. Гэтае падраз-дзяленне забяспечвае абарону сістэмы газаправодаў ад электрахімічнай карозіі і дыстанцыйны кантроль за работай усіх газаразмеркавальных пунктаў. Электрамеханікі Дзмітрый Пацко, Мікалай Ганчарук з таварышамі пільна сочаць за парадкам на сваіх аб’ектах.\nНе саступаюць у працавітасці калегам супрацоўнікі службы будаўніча-мантажных работ. Будаўніцтва новых газавых сетак, як высветлілася, пад уважлівым жаночым вокам – начальнік службы Святлана Дудук. Пра аўтарытэт жанчыны ў калектыве гаворыць і тое, што яна з’яўляецца старшынёй прафсаюзнага камітэта.\nПрафесійна і кар’ерна расці спецыялісты маюць магчымасць у Баранавіцкім упраўленні газавай гаспадаркі. Менавіта ў гэтым калектыве працоўны шлях ад слесара да галоўнага інжынера прайшоў Алег Курбека. Ён лічыць сябе чалавекам пастаянным, а калегі сцвярджаюць: душой да справы прыкіпеў. Безумоўна, такі багаты вопыт (у газавай галіне Алег Мікалаевіч з 1980 года) дапамагае дасканала выконваць службовыя абавязкі. Мужчына ўпэўнена кажа: “Калектыў у нас стабільны – а гэта значыць, што прафесійнага майстэрства дасягнуць лягчэй”. Прызнаецца: “Памятаю, як будавалі першы ў горадзе газаразмеркавальны пункт. А цяпер вось ужо зрабілі мадэрнізацыю, аднаўляем газавыя сеткі. Дзве ГРС падаюць блакітнае паліва ў горад. Так што без справы не сядзім”.\n– Не адным жа газам Вы жывяце?! – вырываецца міжволі, бо так галоўны інжынер захоплена гаварыў пра міжрайгаз – як хто працуе, што важна ў рабоце газавікоў, – што, прызнацца, нават думка мільганула аб “зацыкленасці” чалавека толькі на вытворчых клопатах.\n– Вядома ж не, – усміхаецца галоўны інжынер. – У нас часта ладзяцца карпаратыўныя мерапрыемствы. Калі раней на ўрачыстасць з нагоды прафесійнага свята часта людзі ішлі “пад прымусам”, дык цяпер самі цікавяцца – калі сустрэча.\nВысветлілася ж, што Алег Мікалаевіч – вялікі аматар “ціхага палявання”: у лесе, збіраючы грыбы, атрымлівае поўную рэлаксацыю…\nПеравесці размову з вытворчых клопатаў на нешта іншае не вельмі атрымліваецца і з Ігарам Шанталосавым, начальнікам службы падземных газаправодаў і збудаванняў на іх. Праз непрацяглы час становіцца зразумела: газавай справай у калектыве па-сапраўднаму “хварэюць”, людзі знайшлі сваё месца і настолькі паглыблены ў працоўныя клопаты, што яны з’яўляюцца для іх першаснай тэмай.\nМяркуйце самі: у сферы газавай гаспадаркі той жа Шанталосаў з 1995 года. Пачынаў слесарам, прайшоў навуку ў некалькіх пад-раздзяленнях, а ў 2004-м атрымаў цяперашнюю пасаду. Не без гонару кажа: “Па памерах газавых сетак мы саступаем толькі Брэсту. Працягласць газаразмеркавальнай сістэмы, якую апякуе ўпраўленне – 1314 кіла-метраў, 141 з іх “прыраслі” летась. Такая гаспадарка і клопату вымагае шмат”. А далей Ігар Аляксандравіч хваліцца, якія майстравітыя ў службе мужчыны працуюць. Так, зваршчык Віктар Козел і слесар Аляксандр Саратаў, на яго думку, “вельмі кампетэнтныя работнікі, лепшыя ва ўпраўленні ў сваёй спецыялізацыі”. Не саступаюць ім у прафесіяналізме слесар па абслугоўванні газаразмеркавальнага пункта Васіль Ганчароў, слесар па абслугоўванні газаправодаў Тамара Варакса.\nА вось служба транспарту, у якой налічваецца 76 адзінак, забяспечвае паўнавартасную работу арганізацыі: газ у балонах дастаўляе, брыгады на працоўныя месцы. Кіруе падраздзяленнем Аляксей Паспелаў, якога лічаць прынцыповым чалавекам і выдатным спецыялістам. У ліку лепшых работнікаў – вадзіцелі Уладзімір Касьянік, Аляксандр Бургун, Анатоль Голуб, Анатоль Якавенка.\nКалектыў “Баранавічы-міжрайгаза” – стабільны, дружны. Людзі ахвотна адгукаюцца на сацыяльныя праекты – напрыклад, дабрачынныя акцыі. Летась амаль 41 мільён рублёў працаўнікі перадалі на лячэнне ў сям’ю аднаго свайго таварыша і на будаўніцтва храма Георгія Перамаганосца ў Баранавічах. Для дзяцей работнікаў ладзяцца навагоднія святы і экскурсіі, аказваецца дапамога з аздараўленнем. А са спортам сябруюць ва ўсіх падраздзяленнях упраўлення. Між іншым, на апошняй спартакіядзе “Здароўе” баранавіцкія газавікі абышлі многіх калег і атрымалі заслужанае “серабро”. Прыклад паказваюць кіраўнікі: летась у абласной спартакіядзе “Вертыкаль” каманда кіраўніцтва прадпрыемства перамагла.\nМець ці не мець дачыненне да ўсіх спраў упраўлення “Баранавічыміжрайгаз” – так пытанне ні ў адным з вытворчых падраздзяленняў нават не стаіць. Пераканаешся ў гэтым, калі пагаворыш з начальнікам Баранавіцкай газаразмеркавальнай станцыі ў Лесіна Уладзіславам Барткевічам. Станцыя стваралася як куставая база для забеспячэння звадкаваным газам часткі Брэсцкай і Гродзенскай абласцей. Сёлета круглая дата – 50 год! Уладзіслаў Казіміравіч з гонарам паказвае акт прыёмкі станцыі дзяржаўнай камісіяй і распавядае, як з часам змянялася структура падраздзялення, праходзіла мадэрнізацыя. У яго было ўсяго толькі тры папярэднікі: аб’ектам кіравалі Васіль Васін, які і пабудаваў станцыю, Раман Мацвяйчук (праводзіў асноўную мадэрнізацыю) і Вячаслаў Яцута, які перадаў кіраўніцтва ГНС у 2006 годзе Барткевічу. Зараз парк станцыі разлічаны на адначасовае захаванне 500 тон звадкаванага газу. Аб’ект павышанай небяспекі, таму пытанням бяспекі тут надаецца асаблівая ўвага. Сістэмы, якія прымяняюць газавікі, адсочваюць не проста параметры (напрыклад, аб’ём газу ў ёмістасці), але папярэджваюць любое несанкцыянаванае пранікненне як на тэрыторыю, так і ў саму сістэму. Пажаратушэнне тут асаблівае, камп’ютар дубліруе дзеянні, сігнал трывогі настолькі гучны, што не звярнуць на яго ўвагу проста немагчыма. Але, якой бы “залатой” не была тэхніка, яна без чалавека сама па сабе не запрацуе. Таму з асаблівай пашанай Уладзіслаў Барткевіч гаворыць пра калектыў: “У нас няма выпадковых людзей. Ступень іх адказнасці за справу найвышэйшая. Многія, хто прыходзяць на ГНС, ведаюць пра гэта ад родных і блізкіх. Дынастыі – даўняя традыцыя ў нашым калектыве. Цяпер яе паспяхова падтрымліваюць сямейныя пары Вольга і Сяргей Лявонавы, Ірына і Іван Навумаўцы, браты Віталь і Юрый Бабко (іх маці таксама ў нас працавала), Вольга і Сяргей Булыга (маці і сын), ды яшчэ многія іншыя”.\nПрынамсі, для кіраўніка “Баранавічыміжрайгаза” Уладзіміра Столяра няма падраздзяленняў болей ці меней важных. У кожнага – свае функцыянальныя абавязкі. Кожны працуе на агульны вынік. Калі не будзе дачынення да агульнай справы як да асабістай, лічыць Уладзімір Міхайлавіч, нічога не атрымаецца: ні прыватнага дабрабыту, ні калектыўнага поспеху.\nПра гэта падумалася ў час наведвання Ляхавіцкага цэха газазабеспячэння. Яго начальнік Ігар Чвыр асабліва падкрэсліў: “Далёка не заўсёды колькасць працуючых вызначае працаздольнасць прадпрыемства, эфектыўнасць работы. Першаснае значэнне маюць людзі, як кажуць – якасць кадравага складу”.\nЦяжка не пагадзіцца, бо толькі кампетэнтныя спецыялісты, што перажываюць за агульную справу, могуць працаваць так, каб былі задаволены абаненты, выконваліся планы і не губляўся настрой. У зоне абслугоўвання Ляхавіцкага цэха – 130 населеных пунктаў, а таксама газавыя пункты, якія патрабуюць догляду і ўвагі. Дарэчы, гаспадарлівасць газавікоў з Ляхавіч відавочная: адрамантаваны будынак цэха, дагледжаная тэрыторыя. Ландшафтным дызайнам работнікі займаюцца самі – прыдумваюць і здзяйсняюць.\nСацыяльна-культурная ды спартыўная работа тут таксама на ўзроўні. Не толькі ўдзельнічаюць у розных конкурсах і спаборніцтвах, але ўпэўнена перамагаюць. Як, напрыклад, майстар Алег Кавальчук. У яго рэпутацыя самага аўтарытэтнага рыбалова. Хобі дапамагае на рыбацкіх спаборніцтвах займаць першыя месцы. Парыбаліць любіць і слесар Юрый Грышчук, а вось Леанід Багдановіч, Іван Кудзіновіч аддаюць перавагу паляванню.\nЗаўважылі? Кіраўніцтва прадпрыемства, яго падраздзяленняў ведае не толькі вытворчыя паказчыкі сваіх падначаленых, але іх інтарэсы, нават сямейныя клопаты не застаюцца па-за ўвагай. А яшчэ ва ўсіх структурных падраздзяленнях прынята віншаваць ветэранаў працы, запрашаць на святы былых працаўнікоў, дапамагаць, калі ў тым ёсць патрэба. Вось так і складаецца камфорт калектыву, які стварае настрой і на ўпэўненыя перамогі, і на пазітыўнае ўспрыняцце жыцця ўвогуле. А гэта дарагога каштуе!


І спяваць унукаў навучыў — Поставы. Новости города Поставы. Погода в Поставах. Поставский край. Пастаўскі край. Районная газета.\nІ спяваць унукаў навучыў\n28.08.2015 postawy268Комментариев нет\nДзядуля Лявон з унукамі Сашам і Арцёмам.\n2 верасня 1930 года тры сястрычкі прыйшлі са школы і ўбачылі на руках у бабулі спавітае дзіця.\n“Бабуля, хто нарадзіўся?” — спытала адна з іх. “А каго ты хацела, хлопчыка ці дзяўчынку?” — “Хлопчыка”. — “Вось хлопчык і ёсць”.\nТады ў вялікай і дружнай сям’і Гінько ў вёсцы Ясюкі нарадзіўся Лявон, мой тата, доўгачаканы сын, агульны любімец і свавольнік. Але, хоць і любілі яго, як і ўсіх іншых дзяцей, выхоўвалі ў строгасці і прывучалі да працы. З шасці гадоў разам з бацькам пачаў ездзіць у поле, спачатку толькі назіраў, як і што робіцца, а пазней навучыўся абыходзіцца з канём, сеяць, касіць…\nПотым у дзяцінства ўварвалася вайна, прыпыніўшы вучобу ў школе, змяніўшы звыклы лад жыцця. 1949 год — калектывізацыя, сходы да раніцы ў нашай вялікай хаце. І яго, 18-гадовага, назначаюць брыгадзірам. Разам са старшынёй новастворанага калгаса хадзіў па хатах, апісваў маёмасць, бачыў боль і страх у вачах людзей: “Як аддаць сваё, працай нажытае? Воз, гумно, коніка?”\nАднойчы ў вёску прыйшоў дырэктар Варапаеўскай МТС і запрасіў тату на курсы трактарыстаў. Так тата стаў працаваць на трактары з металічнымі коламі. З 1951 па 1954 год служыў у арміі ў Адэсе, гэты горад і службу ў арміі ўспамінае ўсё жыццё і любіць расказваць унукам салдацкія гісторыі.\nПасля вярнуўся дадому і стаў працаваць у саўгасе «Варапаева» шафёрам: вазіў старшыню калгаса, розных спецыялістаў, часцей ветурачоў, потым на грузавой — абястлушчанае малако з маслазавода на фермы. Хто працаваў тады на машынах, ведае, якія раней былі дарогі, як цяжка было марознай раніцай завесці матор. За добрасумленную працу шмат разоў узнагароджваўся каштоўнымі падарункамі, мае медаль “Ветэран працы”.\nУ 1960-ым сустрэў сваю будучую жонку, маю маму, праз год яны пажаніліся. Пабудавалі свой дом у Варапаеве, прычым шмат чаго ў ім тата рабіў сам: тынкаваў, клаў падлогу, рабіў столь, устаўляў вокны. Калі ў Варапаеве ў пачатку 90-ых пачалі будаваць касцёл, шмат разоў дапамагаў на будаўніцтве, пасля таксама, пакуль мог, хадзіў на працу пры касцёле.\nУ кожнай сям’і свае героі. Героямі нашай з’яўляюцца тата і мама (цяпер — дзядуля і бабуля), якія разам ужо 54 гады. Да сённяшняга дня тата цэлы дзень у працы. Устае рана, у 8 гадзін ён ужо ходзіць, кладзецца спаць каля 22. За дзень прысядзе толькі паесці і пачытаць свежыя газеты (дарэчы, раённая выпісвалася заўсёды, колькі я сябе памятаю). Затое ўсе справы па гаспадарчай частцы ў яго ў парадку: усё адрамантавана, веласіпеды і мотаблок на хаду, сабака накормлены, дроў прынесена.\nГэтай вясной тату напаткала хвароба, і зараз ён ходзіць з лясачкай. Але адказнасць за свой участак работы засталася, і тата па-ранейшаму ўсё выконвае сам.\nДзядуля Лявон — вялікі аўтарытэт для ўнукаў, яго любімыя песні (ваенных і пасляваенных гадоў) спяваюць і яны, бо тата навучыў іх гэтаму ў маленстве. Яны вельмі пяшчотна адносяцца да жывёл, бо бачылі, як ён літуецца над братамі меншымі. Як і дзядуля, упэўнена трымаюць у руках косы, вілы, граблі і малаток.\nСваім жыццём тата-дзядуля дае нам прыклад, як у самых розных абставінах можна захоўваць веру, хрысціянскія каштоўнасці, добрасумленнасць, зычлівасць. Ён — узор працавітасці. Мы ўсе дзякуем Богу, што такія дзядуля і бабуля ў нас ёсць.


Легенда айчыннага біятлону ачуняла і гатовая выйсці сёння на старт, праўда, толькі ў змешанай эстафеце. 18.02.2019, Sputnik Беларусь\nу беларусі, спорт, навіны , дар'я домрачава, раўбічы (спарткомплекс), "гонка легенд"\nМІНСК, 18 лют - Sputnik. Чатырохразовая алімпійская чэмпіёнка Дар'я Домрачава возьме ўдзел толькі змяшанай эстафеце на "Гонкі легенд" у Раўбічах, паведамляе Sputnik.\nСёння спарткомплекс "Раўбічы" прымае "Гонку легенд-2019". Удзел у біятлонным свяце прымуць 20 знакамітых спартсменаў "на пенсіі", сярод якіх Уле Эйнар Б'ёрндален, Карын Оберхофер, Кацярына Дафоска, Фрудзе Андрэсан, Ларс Бергер і іншыя. У праграме спаборніцтваў - мас-старты і змяшаная эстафета.\nНа мінулым тыдні Домрачава распавяла заўзятарам, што захварэла. Тады прыхільнікі біятлона пачалі турбавацца, ці зможа біятланістка выйсці на старт 18 лютага.\n"Я выкараскалася з хваробы (дзякуй нашым дарагім дактарам) і стартую! Але ўлічваючы яшчэ нядаўнюю тэмпературу, змагу выступіць у адной гонцы з запланаваных двух. У эстафеце", - напісала Домрачава ў Instagram.\nПадпісчыкі ўзрадаваліся прыемнай навіне і адзначылі, што нават без гонак было б прыемна ўбачыць экс-біятланістку.\nПасля спаборніцкай праграмы вечарам запланавана ўрачыстая цырымонія провадаў Домрачавай і Надзеі Скардзіна з вялікага спорту.\nSputnik вядзе тэкставую анлайн-трансляцыю з "Гонкі легенд".


Выязны семінар-практыкум «Школа студэнцкага актыву» Студэнцкага гарадка БДУ пройдзе 2-3 кастрычніка на базе спартыўна-аздараўленчага комплексу "Брыганціна" (г. п. Радашковічы, Мінская вобласць). Гэта штогадовае мерапрыемства арганізавана з мэтай падтрымкі і развіцця студэнцкага самакіравання. У яго працы прымуць удзел больш за 140 студэнтаў, якія ўваходзяць у склад саветаў, якія каардынуюць жыццё і дзейнасць моладзі, якая пражывае ў інтэрнатах БДУ.\nУ праграме двухдзённага збору запланавана сустрэча з рэктарам БДУ Сяргеем Абламейкам. Акрамя таго, адбудуцца прэзентацыі органаў самакіравання, секцыйныя заняткі, майстар-класы для камісій студэнцкіх саветаў, спартыўныя мерапрыемствы, а таксама фінал конкурсу «Лідар года», які вызначыць самага творчага і крэатыўнага лідара 2013 года.\nДадатковая інфармацыя па тэл.: 209 52 99.


З успамінаў Юрыя Андрука, работнік ПУП “Аўтасэрвіс — Браслаў”:\nПасля заканчэння школы вучыўся ў Гарадоцкім сельскагаспадарчым тэхнікуме. У мясцовым ДТСААФ займаўся на курсах парашутыстаў і зрабіў тры скачкі.\nУ маі 1983 года прызвалі ў армію. У “вучэбцы” ў Фергане атрымаў ваенную спецыяльнасць зараджаючага — наводчыка самаходнай артылерыйскай устаноўкі “Нона”. Падрыхтоўка была вельмі напружанай. На службу накіравалі ў Кабульскі артполк.\nПершыя ўражанні ад далёкай краіны: блакітнае чыстае неба і прыгожы горад ля падножжа гор. Служба праходзіла на заставе побач з Кабулам, да некантралюемай тэрыторыі — ўсяго 9 км. Штодня былі фізічная падрыхтоўка, трэніровачныя стрэльбы па гарах.\nНеаднойчы хварэў на ліхарадку, давялося і голад спытаць. За любы праступак жорстка наказвалі. Прымаў удзел у 20 баявых выхадах. Лічу сябе шчасліўцам, бо застаўся жывым.\nКалі прыйшоў загад аб звальненні ў запас, то разам з таварышам з таварышам узняліся ў 4 гадзіны раніцы і пешшу дабраліся да цэнтра Кабула.\nЯк усё гэта ўспрымаў? Радзіма дала наказ, а гэта — святое. І, нягледзячы на ўсе жахі, што давялося перажыць, у памяці засталіся самыя добрыя ўспаміны пра таварышаў і баявую маладосць. Пасля службы стаў больш цаніць жыццё. І па сённяшні дзень ганаруся, што з годнасцю прайшоў усе ваенныя выпрабаванні.


Diablo Swing Orchestra: танчаць усе! / Рэпартажы / BelMetal.org\nАпублікавана 16 лютага 2015, 14:31 у Рэпартажы\nПаводле адной гіпотэзы, жыхары поўначы ня так ахвотна кідаюцца ў танцы-скокі, як гэта робяць на поўдні. Ну а як паводзяць сябе беларусы? Адказаць на гэтае пытаньне дапамог найвыдатнейшы канцэрт Diablo Swing Orchestra, які адбыўся 15 лютага ў сталічным Re:Public’у.\nПапраўдзе, калі зьбіралася на канцэрт, мною панавалі сумненьні: а што, калі і гэты канцэрт адменяць, як тое часта здараецца апошнім часам, альбо новая вакалістка Крыстын ня справіцца з партыямі Анлуісэ, і вечар будзе безнадзейна сапсаваны? І ведаеце, я памылялася.\nАніякай чаргі на ўваходзе не было, таму атрымалася спакойненька прайсьці і гадзін да васьмі бадзяцца па клубу, што, у прынцыпе, было магчыма з-за колькасьці прысутных. Музыкі выйшлі пад эпічнае інтра вельмі па-свойску – з ручнікамі і бутэлькамі піва. Бяз доўгіх размоваў пачалі граць. Я вельмі разгубілася, таму што з-за якасьці гуку цяжка было ацаніць ня толькі вакальныя здольнасьці Крыстын, але і ўвогуле пачуць каго-небудзь. На шчасьце, д’ябальская магія ўзяла сваё, і хутка гук быў выбудаваны. Можна было расслабіцца і паназіраць за паводзінамі шведаў.\nАркестранты ахвотна ішлі на кантакт з аўдыторыяй, тут асабліва вылучыўся басіст Андэрс, гралі ў сваё задавальненьне і травілі байкі. Напрыклад, як аднойчы Diablo Swing Orchestra давялося выступаць на фэсьце Brutal Assault з такімі монстрамі, як Cannibal Corpse ды Meshuggah. Але калектыў не разгубіўся і прымусіў усіх прысутных сьвінгаваць разам зь імі.\nДарэчы, музыкі і беларусаў заклікалі паказаць свае танцавальныя здольнасьці, чаму вельмі спрыялі “A Tap Dancer’s Dilemma”, “Guerrilla Laments” і “Voodoo Mon Amour”, якая будзе неадступна круціцца ў галаве яшчэ некалькі дзён. Прагучаў і новы сінгл “Jigsaw Hustle”, прычым, даволі дзёрзка, што не магло не ўзрадаваць. Беларуская публіка, у сваю чаргу, спрабавала пераўвасабіцца ў мясцовых Джонаў Траволтаў і Умаў Турман, і вынік Diablo Swing Orchestra вельмі спадабаўся. Так, мы зможам пасупернічаць і з жыхарамі цёплых краін, трэба толькі вывучыць некалькі па. Але сам гурт танчыць непераўзыдзена. Відаць, доўгія гады трэніровак.\nНездарма кажуць, што таленавіты чалавек будзе таленавітым ва ўсім. Акрамя забойнай музыкі і танцаў, музыкі зладзілі сапраўднае тэатральнае прадстаўленьне – пародыі, імітацыі галасоў, пластычныя жэсты, міміка – нішто не давала магчымасьці адарваць позірк ад сцэны. Нават разыгралі адмысловую сцэнку пад працоўнай назвай “Японскія школьніцы”. У галоўнай ролі выступіў віяланчэліст Йаханэс, які выканаў каларытны ўсходні матыўчык, што плыўна перайшоў у “Black Box Messiah”. Аказалася, японскія школьніцы любяць яшчэ і панк.\nДля мяне апагеем канцэрту стала акустычнае выкананьне “New World Widows” ад Йаханэса і Крыстын, якая села за клавішы. Моцна, чульліва, палымяна – такія эпітэты прыходзяць у галаву. Крыстын выклалася па поўнай праграме, і ўжо не засталося ніякіх сумневаў – гурт працягне паўнавартаснае жыцьцё. Захаваліся глыбіня і драматызм вакальных партый, цяпер прыпраўленых салодкімі і крыштальна-пранізьлівымі абертонамі.\nНе абышлося і без традыцыйных алкажартаў: музыкі пыталіся, ці п’ем мы тут водку. Выгукі залі былі даволі пераканаўчымі, таму, каб замацаваць посьпех, Diablo Swing Orchestra выканалі застольную “Vodka Inferno”.\nУвогуле, на гурт было вельмі прыемна глядзець – сімпатычныя і таленавітыя людзі займаліся сваёй справай, зараджалі прысутных моцнай энергетыкай метал-кабарэ і самі пры гэтым атрымлівалі асалоду. Гармонія.\nНа жаль, не абыдуся бяз лыжкі дзёгцю. Пад канец выступу з гукам зноў пачаліся непрыемныя метамарфозы. Ня ведаю, за якія правіны на нашыя вушы звалілася жудасная перагрузка. Але потым давялося доўга адыходзіць, пужаючы міжвольна гучнымі крыкамі навакольле.\nНа біс зноў адыгралі “Vodka Inferno”, толькі ў двойчы паскораным тэмпе. Але беларусаў так проста ня возьмеш – адскакалі да дрыжыкаў у каленках. Узнагародай стаў дождж зь медыятараў, барабанных палачак, сэт-лістоў і зладжаная аўтограф-сэсія пасьля канцэрту.\nПадвядзем вынікі. Прывабная зьнешнасьць таленту не перашкаджае. Японскія школьніцы слухаюць панк. У беларускіх металхэдах гінуць сьвінг-танцоры. А “Концерт Холл Групп” прывозяць да нас выдатныя каманды.


17 чэрвень 2011, 14:45\nЭканамісты, якіх апытаў інфармацыйны партал Delfi, лічаць, што і пасьля спрашчэньня памежных правілаў беларусы ня хлынуць у Літву працаваць. Па-першае, ёсьць больш прывабныя рынкі, а па-другое, сама Літва ня надта прыхільная да мігрантаў.\nНягледзячы на складаную эканамічную сытуацыю ў сваёй краіне, беларусы наўрад ці хлынуць працаваць у суседнюю Літву. Такое меркаваньне выказаў літоўскі эканаміст Вальдэмарас Каткус. Паводле ранейшай інфармацыі, літоўскі Сойм плянаваў яшчэ сёлета прыняць спрошчаны парадак перасячэньня мяжы для жыхароў абедзьвюх краінаў.\nНа думку Каткуса, як легальных, так і нелегальных працоўных імігрантаў зь Беларусі больш цікаваць Расея і Польшча:\n«Без сумневу, Расея з-за моўнага і культурнага асяродзьдзя больш зручная, чым Літва. Калі гаварыць пра краіны Эўразьвязу, то беларусы могуць ехаць у Літву, Латвію і Польшчу. У гэтым выпадку больш прывабная для іх Польшча, там большы рынак, больш людзей, прасьцей схавацца, калі ты нелегал», - лічыць Каткус. А ў Літве людзі, якія хочуць працаваць легальна, сутыкаюцца з даволі строгай сыстэмай працаўладкаваньня.\nДырэктар Цэнтру геапалітычных дасьледаваньняў Грэта Моніка Тучкуце таксама лічыць, што пагрозы масавай працоўнай міграцыі беларусаў у Літву няма. Суразмоўніца Delfi ад чаканага спрашчэньня памежнага пераходу бачыць літоўскія выгады перадусім у тым, што беларусы будуць купляць у Літве тавары і валюту, якіх дома не стае, а таксама змогуць часьцей наведваць літоўскія курорты.\nАналітык Цэнтру дасьледаваньня Эўропы Вітаўтас Гіра адзначае яшчэ адну карысьць ад большай адкрытасьці межаў. Беларусы, на яго думку, на свае вочы змогуць убачыць жыцьцё ў найбліжэйшым замежжы, што б паспрыяла дэмакратычным пераменам у беларускім грамадзтве, закрытым ад Захаду.\nПартал Delfi між тым нагадвае, што абнародаваны летась індэкс міграцыйнай інтэграцыі паказаў, што палітыка інтэграцыі замежнікаў у Літве – адна з найгоршых у Эўропе. Літва апынулася на 27-м месцы з 31.


Лісты з Гародні. Ліст да гарадзенскіх пасіянарыяў – Твой стыль\nЛісты з Гародні. Ліст да гарадзенскіх пасіянарыяў\n20 лістапада 2013 Сцяпан Стурэйка |\nСёлета ўвосень у Гародні выбух пасіянарнасці. Канешне, Беларусь таксама бурліць. Але з Гародні ўсе гэтыя навіны бачацца неяк адчужана – як навіны з Гішпаніі. У нас пасіянарнасць іншая – ні за кол ні за цям. Піша Сцяпан Стурэйка.\nСёлета ўвосень у Гародні выбух пасіянарнасці. Канешне, Беларусь таксама бурліць. Але бурліць інакш. Рыхтуемся да “ЧМ па Х”, стужыліся па дэвальвацыі (што яна і так ідзе, нікога не суцяшае, трэба каб “ух!”, каб даляры па блаце і чэргі за лядоўнямі, інакш не цікава), са смакам абмяркоўваем кадравыя прызначэнні. З Гародні ўсе гэтыя навіны бачацца неяк адчужана – як навіны з Гішпаніі (а не, вось дакацілася!). У нас пасіянарнасць іншая – ні за кол ні за цям.\nМяне, як гарадзенца, гэтыя пасіянарныя праявы натхнаюць на роздумы. Тым больш, не так ужо і моцна нашая там сітуацыя адрозніваецца ад агульнабеларускай. Проста на маленькім прыкладзе заўсёды лягчэй. А пра Менск я неяк у наступны раз напішу, калі набаліць.\nЗ аднаго боку, быццам, ёсць добрыя справы, нешта рушыцца з месца. Напрыклад, адчынілі пасля двухгадовай рэканструкцыі гарадзенскі чыгуначны вакзал. Адчынілі пакуль умоўна. Сёння ён хутчэй нагадвае аэрапорт: ёсць людзі, касы, дзюці-фры і пустэча. Праўда, рэканструкцыя гэтая ніводнай праблемы вакзала не вырашыла, праект музея нерэалізаваны, і “гістарычны паравоз Гродна-Парэчча”, якому няма аналагаў у свеце, так і стаіць на запасным шляху, зрабіўшы цэлы адзін рэйс. Вуліцы перакрываюць увесь час. Гэта “дзеля паляпшэння транспартнай сітуацыі”. Для яе ж паляпшэння ідуць пад знос цэлыя кварталы.\nЗатое нылі гарадзенцы, што дрэвы вынішчаюць па горадзе. А ім адказвалі на поўным сур’ёзе, што па дзейсных нормах пасадзіць нават некалькі дрэўцаў у горадзе праблематычна, і нават грамадскія слуханні ладзілі, на якія арганізавана прыязжалі на аўтобусах нейкія цмяныя людзі з патрабаваннем паспільваць усё. Ёсць, аказваецца, такія людзі, якім карціць піліць. Дык атрымайце – за адзін дзень 9 лістапада ў Гародні высадзілі больш за 1 000 дрэваў ды кустоў’я. Раптам. Праўда, іншыя сцвярджаюць, маўляў з высаджаных летась 80 дрэваў Ландшафтнага парку “Аідэс Баржомі Бел” (?!) у гарадзенскім спальніку Дзевятоўцы прыжыліся толькі 12 саджанцаў. Што з такіх узяць – экстрэмісты.\nА вось захаванне і аднаўленне спадчыны. Гляджу сюжэт гарадзенскага тэлебачання – збіраецца адмысловая нарада па пытанні захавання будынка другой паловы ХІХ ст. па Карла Маркса, 22. Кажуць, жаркія дэбаты былі. Асноўнай мэтай нарады стаўся пошук кампраміснага рашэння на падставе ўсіх варыянтаў па аднаўленні будынка. Старшыня гарвыканкаму Андрэй Худык, якога ў сюжэце чамусьці ўпарта называюць мэрам, не міргнуўшы прамаўляе “Вырашылі мы, што неабходныя яшчэ і яшчэ раз кансультацыі, відавыя атакі (?), вывучэнне, і падвярганне сумніву ўсіх ужо выпрацаваных думак”. Думалі, яны, узважвалі ўсё грунтоўна і нарэшце прайшлі да высновы, што трэба будынак паэтапна разбіраць “каб з дакладнасцю выявіць ступень аварыйнасці”.\nО як! І разбураць будуць яго чаго б вы думалі? Таму разбураюць, што ён “знаходзіцца пад пагрозай разбурэння”. Іншай прычыны для разбурэння няма! Але ж гляджу, радуюся, як праявы сумлення непакояць адміністрацыю, нават словы такія правільныя выкарыстоўваюць. І метадалогіяй быццам казыраюць… А потым ба-бах, без абвяшчэння вайны, за два дні 9-10 лістапада пад ноль знішчаюць адзін з характэрных 100-гадовых будынкаў па Віленскай, 20. Учора яшчэ гуляеш з дзяўчынай па Віленскай, фатаграфуецеся вы там, нічога не прадчуваеш, а праз тры дні р-раз! Што вы, што вы, “гэта не знос, гэта толькі дэмантаж, рэканструкцыя шляхам разборкі”.\nДзякуй, што не рэстаўрацыя. Бо ў гэтыя ж дні рэстаўруюць іншы помнік на вул. Мядовай (30-я гг. ХХ ст.). Прыглядзеўся уважлівей – абшываюць гісторыка-культурную каштоўнасць тэрмашубай. Канешне, рэстаўрацыя ж! А яшчэ нарэшце ўзяліся за дом, дзе калісьці жыў вынаходнік эсперанта Людвіг Заменгоф. Як трапна пракаментаваў нехта навіну, “зразумела, што там ажно цэлых чатыры гады жыў Заменгоф, дом захоўваем, але лухта нейкая атрымліваецца: дом Заменгофа на вул. Кірава, а вул. Заменгофа ў мікрараёне “Южный-4”.\nШто праўда, разабралі яго таксама, акрамя фасада, затое абяцаюць аднавіць арачныя перакрыцці ды нават зніклыя балконы. Уласнік дык наогул “мяркуе, што гэта першы аб’ект у горадзе, да аднаўлення якога падыйшлі такім дбайным (!) чынам”. Ну калі нават перакрыцці арачныя, то крыць няма чым. Каб толькі не паўтарылася гісторыя з “рэстаўрацыяй” будынка пачатку ХХ ст. былога рэстарана “Беласток” – знеслі ўсё акрамя фасада, надбудавалі дадатковы паверх, затое “аднавілі замураваныя ў савецкі час цэглай пяць вокнаў”, а “фасад, адноўлены брэсцкімі рэстаўратарамі” вось літаральна ў гэтыя дні ачышчаюць ад рэшткаў аўтэнтычнага стогадовага дэкору. Завяршальны штрых слаўнай рэстаўрацыі!\nА яшчэ культура! Надоечы з’явіліся прапановы па ўсталяванні помнікаў славутым жыхарам старажытнай Гародні. Добрыя прапановы, цікавыя. Радуюся я. Канешне ж радуюся! А потым халодны душ: хлопцы, вы сур’ёзна хочаце гэта ўсё і адразу? Вам мала праекта гіпер-аленя на гіпер-шасце? Мала Жана Жылібера, які чакае аўтобуса № 15 на прыпынку імя сябе? Мала “Архітэктара” Джузэпэ Сака, самай нацёртай часткай якога з’яўляецца нос? Мала жабы-Багародзіцы-Гараднічанкі-амура-лебедзя-язычніцкай Нікі – гэтага слаўнага шэрагу нашага геніяльнага гарадзенскага Цэрытэлі? Вы не баіцеся, што ногі будучага Баторыя на Савецкай будуць як рукі ў існых герояў-памежнікаў на Сав. Памежнікаў? То бок, левая больш за правую. Мне такі Баторый і такі Тызенгаўз не патрэбныя. Кажу за сябе. Мо іншым і спадабаецца…\nЗ музейнага жыцця – таксама навіны! Думаеце, нарэшце афіцыйна музей Быкава адкрыецца? Не-а. Пад горадам на тэрыторыі 22 гектараў ствараецца музей сельгастэхнікі, на хвіліначку – філіял Гродзенскага гісторыка-археалагічнага музея. Сельскагаспадарчыя і іншыя машыны, плугі, сячкарні, сеялкі, трактары, камбайны на гусенічным хаду. Цэлы Дыснэйлэнд! А што? Праект фінансуецца з мясцовага бюджэту, ужо засвоена больш за 1 млрд. рублёў. Нармальна!\nПад занавес – афіцыйнае святкаванне дзён святога Губерта 3 лістапада. Дзякуй, што не 7-га! Ладзілі-ладзілі перашкоды адзінай маханькай незалежнай канферэнцыі – памяшкання пазбаўлялі, візы польскім выступоўцам не выдавалі. А тут вось як: лібералізацыя. Па ўсім горадзе песні-пляскі, выстава сабак, рыцарскія баі… Ну што можа быць горш за беларускія рыцарскія баі? Толькі беларускае фаершоў. І яно было!\n“Хопіць!”, – крычаць мне. Кажы, што хацеў. Дык кажу: сон розума нараджае пачвараў. Бурліць, пасіяніруе Гародня. Актыўнасць часам зашкальвае. А ўсё міма: гаворым пра мэра – мэра не маем, рэстаўруем-рэстаўруем у поце ліца, ды рэстаўрацыяй не патыхае, скульптуры ставім, а помнікаў няма.\nА гарадзенцы – а мо і шырэй, усе беларусы, бо выбухі пасіянарнасць не толькі ў нас здараюцца – глядзяць на гэтае поўнае цудаў жыццё празрыстымі светлымі вачыма. Слупянеюць у прадчуванні падвяснога маста і амфітэатра на левым беразе, якія ўсім нам так патрэбныя. Гарадзенцы, бязвінныя як студэнты-першакурснікі, якія вераць, што свет – рацыянальны, што бабло перамагае зло, што зараз іх хтосьці навучыць як правільна аднаўляць помнікі/ляпіць статуі/рамантаваць дарогі/падстаўце што заўгодна. А вось самастойна думаць, удасканальвацца, рваць кіпцюрамі гэты свет не навучыліся, і, бадай, вучыцца не будуць. Лічаць, што і так нічога, што ў чарговы раз пранясе.\nА я баюся. Хутка, ужо вельмі хутка настане той самы дзень Х, час перамен, да якога мы зусім, зусім-зусім не рыхтуемся ні маральна, ні інтэлектуальна. І вось тады безабаронная, наіўная Гародня будзе знішчана назаўсёды. Знікне, толькі Нёман будзе плыць пад праржаўленымі мастамі.


Час знімацца з мелі\nГлавная/Общество/Час знімацца з мелі\nМногія жыхары рэспублікі нават і не ўяўляюць, што ў краіне ёсць уласны флот, хай і рачны. Беразіна, Нёман, Днепр, Заходняя Дзвіна даўно страцілі статус гандлёвых шляхоў. І нават “беларуская Амазонка” – Прыпяць – у нізоўях змялела настолькі, што гружаныя баржы не праходзяць. Дадаць да гэтага амаль 80-працэнтны знос тэхнікі – і лёс водных перавозак здаецца прадвызначаным. Як у сённяшніх умовах выжывае рачны порт Мікашэвічы, расказвае яго кіраўнік Аляксандр БРЭЛЬ:\n– Кіраўніцтва рачным флотам ажыццяўляе Беларускае рачное параходства з цэнтрам у Мазыры. У яго склад, акрамя порта ў Мікашэвічах, уваходзяць яшчэ сем: Гомель, Мазыр, Рэчыца, Брэст, Пінск, Бабруйск і Магілёў. Асноўны наш від дзейнасці – перавозка будаўнічых мінеральных грузаў. У першую чаргу – гэта шчэбень, які дабывае РУВП “Граніт”.\n– Другі год запар\nу Прыпяці нізкі ўзровень вады. Гэта, зразумела, не дазваляе працаваць стабільна. Як удаецца трымацца?\n– Усю навігацыю прастаялі: з 4 чэрвеня і да канца кастрычніка. З-за гэтага згубілі кантракты з кліентамі, якіх больш задавольваюць транспартныя паслугі аўтамабілістаў і чыгуначнікаў. Яны не залежаць у такой ступені ад прыродных катаклізмаў, у прыватнасці, засухі, як мы. Зараз працуем усяго 3 дні на тыдзень. За 10 дзён гэтага месяца загрузілі, перавезлі і выгрузілі 7 тысяч тон. Грошай хопіць толькі на выплату заробкаў на 2-3 месяцы. Крыху лягчэй было б, каб з намі разлічыліся тыя, хто трапіў у спіс даўжнікоў. Сума дэбітор-скай запазычанасці складае амаль 284 тысячы рублёў.\n– А ці праўда, што водны транспарт – самы выгадны?\n– Як паказваюць лічбы, рачная краіна – не значыць суднаходная. У нас практычна адсутнічае развітая сістэма шлюзавых каналаў, таму нашы баржы могуць дабрацца ў абмежаваную колькасць месцаў. Там, дзе цягнік едзе па прамой, баржа павольна плыве па бясконцых звілістых рэчышчах. Калі да Мазыра цягнік і баржа пераадольваюць прыкладна аднолькавую адлегласць, то да Гомеля ці Магілёва наш шлях даўжэй у 2 разы.\n– Асаблівасці беларускага клімату прымушаюць рачны порт сутыкнуцца яшчэ\nз адной праблемай – сезоннасцю работ. Калі навігацыя пачынаецца,\nа калі заканчваецца?\n– У савецкія часы былі вызначаныя даты – 20 сакавіка і 20 лістапада. Сёння ж мы выкарыстоўваем любую магчымасць, каб зарабіць грошы. Пакуль рака не замерзне, бу-дзем працаваць.\n– Што на сённяшні дзень уяўляе сабой порт Мікашэвічы?\n– На балансе знаходзяцца 13 адзінак несамаходнага грузавога флоту – баржы – грузападымальнасцю 1000 тон. У нашым распараджэнні 5 адзінак буксірнага флоту – цеплаходы, якія “штурхаюць” баржы па рацэ Прыпяць. Самы стары з іх – 1979 года выпуску. Ды і ўвогуле флот немалады і патрабуе рамонту. Але на гэта неабходны грошы, прычым, немалыя. Так, напрыклад, каб аднавіць днішча адной баржы, спатрэбіцца прыкладна 300 тысяч рублёў… Цеплаходы ж стараемся падтрымліваць у спраўным стане ўласнымі сіламі. У нашым калектыве 31 чалавек. Усе яны сапраўдныя прафесіяналы.\n– На што спадзяецеся?\n– Порт працягвае сваю дзейнасць, і ўсё, што мы рабілі раней, выконваем і цяпер. Спадзяюся на лепшае: на паўнаводную раку, надзейных і заможных заказчыкаў, а таксама на зладжаны калектыў порта.\nСігнал да дзеянняў


На пачатку зімы філіял Веткаўскага музея зарашае сяброў, каб распавесці пра асаблівасці баўлення часу на зімовых "піліпаўскіх" вячорках і падзяліцца таямніцамі "бабскага" рамяства, а менавіта прадзення (пачынаючы з кастрычніка і аж да самых Каляд гэта было галоўнай "бабскай" справай).\nПадчас вечарыны мы разам з вамі:\n- будзем церці/мяць лён на церніцы, а затым яго трапаць, часаць ды прасці на верацяне і самапрадцы;\n- паспрабуем трапаць ды часаць языкамі пра сімволіку традыцыйнага прадзення;\n- пачуем традыцыйныя духоўныя вершы (псальмы) у выкананні калектыву "Стаўбунскія вячоркі".\nЧастка другая "Майстэрня аўтэнтычнага спеву Наталлі Дубровы":\n- паспрабуем намацаць і адчуць свой голас;\n- "пагалосім" у волю;\n- развучым калядную песню. Ужо самы час рыхтавацца да Каляд!\n- пачуем традыцыйныя калядныя спевы ў выкананні калектыву "Стаўбунскія вячоркі".\n- пачастуемся традыцыйнымі стравами, якія разам прыгатуем і прынясем на вечарыну;\n- патанцуем пад два гармонікі:\nВіктар Шыпкоў (Гомель-Маркавічы)\nАляксей Крукоўскі (Мінск)\n- папяем традыцыйныя спевы;\n- пагуляем у традыцыйныя гульні.\nКалі: 17 снежня (субота) 2016 года, 15:00\nКошт уваходу: 2 р. 00 к., у традыцыйных строях - бясплатна\n< Этна-вечарына "Каляды" адбудзецца ў філіяле Веткаўскага музея


Дыктар і тэлевядучы Канстанцін Каверын дасць майстар-клас па аратарскім майстэрстве\n#34events – наша серыя адукацыйных афлайн-мерапрыемстваў, куды мы запрашаем цікавых нам герояў і гераінь, якія ў чымсьці з’яўляюцца профі. Адным з наступных спікераў стане Канстанцін Каверын – прадзюсар і вядучы шоу «Раніца ў вялікім горадзе» на радыё Unistar, дыктар футбольнага клуба БАТЭ, голас «Барысаў-арэны», тэлевядучы. Пагналі!\nКанстанцiн Каверын пра змест лекцыі:\n– Гэта пачалося з маленькай просьбы адной маёй знаёмай. Яна сказала: «Слухай, ты ж на людзях выступаеш, а ў мяне з гэтым бяда. Можа, дапаможаш?» Я дапамог. Яна сказала, што гэта было вельмі карысна. Вядома, першакласнай прамоўцы за пару гадзін з яе не атрымалася (як не атрымаецца ніколі і ні з каго), але чалавек быў удзячны.\nА потым яшчэ адзін мой прыяцель папрасіў мяне правесці нешта накшталт майстар-класа для супрацоўнікаў яго кампаніі. Я аднекваўся, але ён пераканаў мяне (ён! пераканаў! мяне!) у тым, што нельга мець дзесяцігадовы вопыт выступлення перад людзьмі, а таксама збору, перапрацоўкі і распаўсюджвання інфармацыі – і не дзяліцца гэтым. Увогуле, і тут былі выдатныя водгукі. Ну, раз так, я вырашыў рабіць гэта за грошы – навошта дабру прападаць?\nАле больш за ўсё мне падабаецца практыка: людзі паказваюць літаральна на пальцах, што іх турбуе падчас прэзентацый, дакладаў і гэтак далей; пытаюцца, як ім быць у такіх абставінах... У цэлым я паспрабую дапамагчы вам атрымаць задавальненне ад таго, што сёння, магчыма, здаецца вам жахам, – ад публічных выступленняў.\nКалі: 28 сакавіка.\nКошт: 20 BYN.\nЗ майстар-класа ты даведаешся, што рабіць, калі:\nты баішся выступаць перад людзьмі;\nраздражняешся, калі чуеш уласны голас;\nне ведаеш, куды падзець непаслухмяныя рукі;\nбаішся нязручных пытанняў з аўдыторыі;\nне ўпэўнены(-ая), ці цікава тое, аб чым ты збіраешся расказваць;\nне ведаеш, з чаго пачаць...\n...і чым скончыць;\nне можаш выбраць самае важнае;


ЯКІЯ ПЭРСПЭКТЫВЫ ПЕРАМОВАЎ АБ ПАСТАЎКАХ У БЕЛАРУСЬ РАСЕЙСКАГА ГАЗУ ПА РЫНКАВЫХ ЦЭНАХ?\nУдзельнікі: эканаміст Валер Дашкевіч і аглядальнік "Беларускай газэты" Натальля Грыб.\n(Карбалевіч: ) “Як вядома, падчас саміту ў Сочы кіраўнікі Беларусі і Расеі дамовіліся аб тым, што з наступнага году пастаўкі расейскага газу будуць адбывацца па рынкавых цэнах. Гэтае пытаньне выклікала амаль інфармацыйны выбух, бо да гэтага часу ў беларуска-расейскіх дачыненьнях эканоміка наагул і газавыя адносіны, у прыватнасьці, былі падпарадкаваныя палітыцы, былі прыдаткам палітыкі. І пераход да рынкавых стасункаў у прынцыпова важнай для беларускай эканомікі сфэры – гэта амаль што маленькая рэвалюцыя ў інтэграцыі. Таму такая ўвага надаецца першым перамовам, якія прайшлі ў Маскве, паміж “Газпромам” і прадстаўнікамі беларускага ўраду аб аб’ёмах паставак і цэнах на газ. Пакуль што практычных вынікаў яны не далі. Але нейкія першыя ўражаньні аб намерах бакоў яны дазваляюць зрабіць.\nЗ прэс-рэлізу “Газпрому” вынікае, што гэтая газавая кампанія прапануе пастаўляць Беларусі газ па цане 80 даляраў за тысячу кубічных мэтраў газу. Гэтая лічба вылікае некаторае зьдзіўленьне. Таму што, як вынікае з прэсавай канфэрэнцыі Пуціна і Лукашэнкі пасьля заканчэньня перамоваў у Сочы, Расея абяцала не падымаць для Беларусі цану за газ вышэй, чым яна прадае Ўкраіне. А вядома, што Ўкраіна купляе газ па 50 даляраў за тысячу кубічных мэтраў газу. Як бы вы маглі пракамэнтаваць гэтыя надта высокія цэны, якія прапанаваў Беларусі “Газпром”?\n(Грыб: ) “Сёньня я звязалася з прадстаўнікамі "Газрому" і з прадстаўнікамі "Белтрансгазу". Прадстаўнік "Газпрому" патлумачыў, што 80 даляраў – гэта камэрцыйная цана для тэрыторыяльнага поясу, у якім таксама знаходзіцца Беларусь, на адлегласьці 3-3,5 тысячы кіламэтраў ад месца здабычы. Гэтая тая цана, якая на такой адлегласьці робіць вытворчасьць і пастаўку газу рэнтабельнай. Па-другое, 80 даляраў – гэта не апошняя, а пачатковая цана ў гандлі.”\n(Карбалевіч: ) “Як мне паведамілі ў "Белтрансгазе", у чацьвер генэральны дырэктар "Белтрансгазу" Пётр Пётух і кіраўнік праўленьня "Газпрому" дамовіліся аб тым, што цана для Беларусі на 2004 год будзе 50 даляраў за тысячу кубамэтраў. Але кантракт пакуль не падпісаны.”\n(Дашкевіч: ) "Справа ў тым, што ў прапанове "Газпрому" адзначана: 80 даляраў – гэта цана не для "Белтрансгазу", а для канчатковых спажыўцоў прыроднага газу ў Беларусі. Гэта значыць – для прадпрыемстваў. А для "Белтрансгазу" цана можа быць іншай.\nЦікава адзначыць, што ўжо зьявілася тэндэнцыя: "Газпром" усё часьцей цікавіцца тым, па якіх цэнах нацыянальныя газаразьмеркавальныя сыстэмы прадаюць газ спажыўцам. Некалькі дзён таму "Газпром" дамовіўся з урадам Літвы аб пакупцы 34% акцыяў літоўскай газаразьмеркавальнай сыстэмы. Адной з умоваў гэтай угоды зьяўляецца тое, што "Газпром" патрабуе, каб цэны на газ для літоўскіх спажыўцоў не кантраляваліся і не пераразьмеркоўваліся ўрадам. Бо такая практыка, калі дзяржаўная ўстанова купляе газ па адной цане, а потым перапрадае яго спажыўцам па больш высокай, характэрная ня толькі для Беларусі.\nТрэба мець на ўвазе, што расейская камісія па рэгуляваньню натуральных манаполій пагадзілася з тым, што ў наступным годзе цана на газ унутры Расеі будзе павышаная на 20%. Таму праз 1-2 гады цана 80 даляраў за за тысячу кубічных мэтраў газу стане рэальнасьцю для беларускай эканомікі".\n(Карбалевіч: ) "А якая справа "Газпрому", па якой цане будуць атрымліваць газ канчатковыя спажыўцы ў Беларусі ці ў Літве? Мне здаецца, што для гэтай газавай манаполіі галоўнае – каб спажыўцы рэгулярна плацілі за тавар. А па якіх унутраных цэнах будзе прадаваць газ, напрыклад, "Белтрансгаз" – гэта ўнутраная справа краіны".\n(Дашкевіч: ) "Справа ў тым, што "Газпром" праяўляе вялікую цікавасьць ня толькі да здабычы і транспарціроўкі газу, але і пачынае пранікаць у іншыя галіны эканомікі. Ён цікавіцца электрастанцыямі, хімічнымі прадпрыемствамі, купляе акцыі нацыянальных газаразьмеркавальных кампаніяў і інш. У гэтым палягае ягоная цікавасьць да канчатковых цэнаў на газ. Іншая справа, што гэта на павінна ўплываць на ўмовы прадажы газу Беларусі".\n(Карбалевіч: ) "Ва ўмовах больш высокіх цэнаў на газ, якія давядзецца плаціь Беларусі, і тых цяжкасьцях, якія гэта можа выклікаць для сацыяльна-эканамічнага стану краіны, лягічна было б чакаць, што Менск зьменшыць аб’ёмы імпартуемага газу. Але адбываецца нешта зусім адваротнае. Беларускі бок заявіў аб намерах павялічыць гэты аб’ём з 18,5 да 20,5 мільярдаў кубамэтраў. Як бы вы гэта патлумачылі?"\n(Грыб: ) "Па-першае, яшчэ пяць гадоў таму, калі нафта для Беларусі была таннай, беларуская энэргасыстэма ў значнай ступені працавала на мазуце. Але толькі на працягу гэтага году цана мазута ўзрасла з 95-99 даляраў за тону ў студзені да 135-140 даляраў у верасьні. У такіх умовах газ зьяўляецца больш танным і рэнтабельным палівам.\nАкрамя таго, наша эканоміка не рэфармаваная і таму энэргазатратная. Прадпрыемства як працавалі, так і працуюць. Таму няма прычынаў, каб патрэбы ў газе зьменшаліся.\nПаміж "Газпромам" і "Белтрансгазам" дасягнутая дамоўленасьць, што ў наступным годзе, як і сёлета Беларусь атрымае 18,5 мільярдаў кубамэтраў газу. Расея не падтрымала беларускую прапанову аб павялічэньні паставак".\n(Карбалевіч: ) "Так, магчыма, "Газпром" паставіць толькі 18,5 мільярдаў, а яшчэ 2 мільярды паставяць іншыя кампаніі?"\n(Грыб: ) "18,5 мільярдаў – гэта аб'яднаны паліва-энэргетычны балянс Беларусі, узгоднены з "Газпромам". І малаверагодна ягонае зьмяненьне. Да таго ж існуе толькі 1-2 газатранспартныя сыстэмы, па якіх Беларусь можа атрымліваць газ. І іх катралюе "Газпром".\n(Дашкевіч: ) "Акрамя таго, што сказала спадарыня Грыб, тут можна дадаць некалькі прычынаў, чаму беларускі бок імкнецца павялічыць аб'ём паставак газу. Па-першае, на наступны год заплянаваны рост валавога ўнутранага прадукту. І дзеля гэтага патрэбна больш энэрганосьбітаў.\nПа-другое, у Беларусі ёсьць два газасховішчы: Прыбускае і Васілевічскае. І кіраўніцтва газавай галіны хоча напоўніць гэтыя сховішчы ды стварыць запас, бо ні ў кога няма сумненьняў, што ў 2005-2006 гадах цана на газ ізноў павялічыцца.\nПа-трэцяе, газ зьяўляецца сыравінай для хімічнай вытворчасьці ў краіне. Ёсць вытворчыя магутнасьці па перапрацоўцы прыроднага газу ў звадкаваны газ. А апошні можна прадаць па добрай цане ў Польшчу, краіны Балтыі, і атрымаць прыбытак.\nАле з гэтых намераў Беларусі нічога не атрымаецца. Застанецца тая лічба ў 18,5 мільярдаў, што і ў гэтым годзе. "Газпром" мог бы пайсьці на павышэньне паставак толькі ў выпадку, калі б Беларусь бездакорна разлічвалася за бягучыя пастаўкі газу і гарантавала аплату паставак звыш узгодненага аб'ёму. Але для такога разьвіцьця падзеяў няма падставаў."


Якія нечаканасці чакаюць у працы па размеркаванні? Маладыя людзі з рэгіёна дзеляцца сваім досведам першай працы – Рэгіянальная газета\n27.07.2016 11:04 , AЎТАР(Ы): Аляксандра ПАРАХНЯ\nЯкія нечаканасці чакаюць у працы па размеркаванні? Маладыя людзі з рэгіёна дзеляцца сваім досведам першай працы\nАд першага жніўня працаваць па размеркаванні пачалі маладыя спецыялісты. А тыя, хто ўжо адпрацаваў два гады, змогуць змяніць працу. Як праходзіць два гады размеркавання? Пра гэта “РГ” распавялі маладыя спецыялісты з рэгіёна.\nІра Кухальская, Маладзечна\nЯ скончыла Беларускі дзяржаўны ўніверсітэт культуры і мастацтваў, пасля чаго мяне размеркавалі ў адну з мінскіх дзіцячых бібліятэк.\nУ нас перад размеркаваннем усе так панікавалі! Шмат хто хацеў застацца ў сталіцы. Парабілі часовую рэгістрацыю, убухалі шмат грошай. Але амаль нікому гэта не дапамагло.\nЯ прынцыпова гэтага не рабіла. Але на апошнім курсе ўжо працавала ў адной бібліятэцы, адтуль мне далі запыт, туды і размеркавалі.\nАд самага пачатку ведала, што пасля адпрацоўкі сыду. Малы заробак, менш за тры мільёны. Калі загадчыца размяркоўвае прэмію, ёй было важней не пакрыўдзіць старых супрацоўнікаў, чым даць за актыўнасць маладым. Немагчыма цалкам сябе забяспечваць, маючы заробак бібліятэкара. Гэта першае.\nЯшчэ ты вельмі залежыш ад меркаванняў загадчыцы. Калі трэба было зрабіць кніжную выставу, прысвечаную паэтам, я прапанавала Барадуліна. Мінуў тыдзень з дня яго смерці. Але мне не дазволілі, бо гэта “апазіцыйны паэт”. І няважна, што народны.\nПапрацаваўшы там год да размеркавання, я зразумела, што нейкая мадэрнізацыя нікому не трэба.\nУвесь час сутыкаешся з нейкім СССР. Напрыклад, мы ўсе павінны выходзіць з бібліятэкі разам, нават калі некаму трэба сысці раней. Такая традыцыя. Цябе, вядома, адпусцяць калі што, але ўсе будуць вельмі незадаволеныя.\nЦі такі прыклад: нават калі няма наведнікаў і працы, ты павінны актыўна яе імітаваць, каб не было канфлікту. Ты не можаш чытаць на працоўным месцы, калі няма працы! Кнігі папраўляеш ці робіш выгляд, што складаеш сцэнар для мерапрыемства.\nМы чыталі, вядома, але калі загадчыца бачыла, была вельмі незадаволеная. Хаваліся. Я вывучыла крокі ўсіх супрацоўнікаў і калі чула загадчыцу, хуценька ўсё хавала.\nІлюстрацыйны здымак. Фота appleinsider.ru.\nКалі быў завоз новых кніг, прыходзіла шмат каляровых і сучасных. Мы з дзяўчатамі іх заўсёды чыталі, каб пасля распавесці наведнікам, парэкамендаваць. Старэйшыя жанчыны ўсе новыя кнігі ставяць на паліцу і нават не гартаюць. А калі прыходзіць мама з дзецьмі, яны рэкамендуюць ім не новую, а старую савецкую кнігу, бо яны яе добра ведаюць. Адкуль тады ў дзяцей з’явіцца цікавасць да кніг?\nАгулам не магу сказаць, што праца мне не падабалася. Падыход дрэнны, я не люблю сядзець і марнаваць час. А там такая сістэма: прыйсці і адсядзецца. Калі ты актыўнічаеш, цябе не вельмі падтрымліваюць – ты быццам паказваеш, што вось я такі актыўны, а вы нічога не робіце.\nМагчыма, размеркаванне – гэта не так дрэнна, калі ты ўпэўнены ў выбары прафесіі. Але калі ты вучыўся толькі, каб атрымаць дыплом – гэта трагедыя.\nУ маім выпадку я разглядаю гэта як яшчэ адну спробу зразумець сваё месца, таму мне не шкада гэтых гадоў.\nПавел Хаванскі, Вілейка\nЯ скончыў БНТУ ў 2013 годзе, спецыяльнасць “гарадскі электрычны транспарт”. У Вілейцы такога няма, таму размеркавалі ў мінскі метрапалітэн.\nНапачатку быў задаволены. Добры заробак для маладога спецыяліста і добра ставіліся, пакуль праз пару месяцаў не змянілася кіраўніцтва. Прыйшоў новы кіраўнік і папрасіў, каб я пару месяцаў перавёўся ў звычайныя электрамеханікі, а пасля новага года мяне перавядуць назад, накінуўшы 0,5 стаўкі электрамеханіка. Я быў не супраць і пагадзіўся. Але мяне так і не перавялі назад, і больш таго, пачалі зразаць прэмію. Я пачаў з імі “бадацца”: у выніку перамог і недапрацаваў два месяцы.\nЯ абслугоўваў ліфты і нахільна-лесвічныя платформы (НЛП) – такія канструкцыі, на якіх можна спусціцца па лесвіцы ў інвалідным вазку. Ад маёй працы залежаў камфорт інвалідаў. Але ў Мінску для іх няма ўмоў, таму ў метро яны амаль не ездзяць. Толькі раз за два гады я дапамагаў спусціцца на НЛП.\nТаксама праводзіў тэхагляд ліфтаў, дапамагаў ліфцёркам. У іх стаяць камп’ютары, у якіх многія нічога не разумеюць. Часам дапамога зводзілася да таго, каб проста перазагрузіць ці ўключыць гук.\nСітуацый шмат было і смешных, і сумных адначасова. Хто з пасажыраў засядзе ў ліфце і трэба даставаць, а яны панікуюць, потым кідаюцца на цябе, пішуць скаргі. Аднойчы дзявятага мая электрамеханік уключыў рэзка эскалатар не ў той бок, шмат людзей упала.\nДумкі застацца пасля заканчэння не было ніводнай.\nЦяпер я фрылансер у сферы інтэрнэт-маркетынгу. У гэтай працы, у параўнанні з мінулай, адны плюсы.\nМінскае метро. Фота news.tut.by.\nДа размеркавання стаўлюся дваяка. Для некага гэта добры шанец атрымаць досвед працы. Для іншых – катаванне, прымус працаваць там, дзе няма жадання працаваць.\nАсабіста для мяне гэта больш досвед працы на дзяржпрадпрыемстве, куды больш ніколі не вярнуся, досвед працы з людзьмі і невялікага кіраўніцтва – у брыгадзе было каля 40 ліфцёрак. А таксама досвед адстойваць свае правы.\nКірыл, пажадаў не называць прозвішча\nПасля заканчэння Мінскага радыётэхнічнага каледжа на размеркаванне ў мяне атрымалася дамовіцца толькі з адным з заводаў рэгіёна.\nЗ самага пачатку мяне накіравалі ў цэх на станкі – а гэта не мая спецыяльнасць. Але начальніца сказала, што там будзе вышэйшы заробак. Насамрэч заробак ледзь дацягваў да мінімалкі. Я мог жыць у бацькоў, таму грошай хапала на ежу і адзенне. Самому на заробак было б нерэальна пражыць.\nПраца на заводзе можа мець і плюсы, і мінусы. Ілюстрацыйны здымак. Фота photographminsk.by.\nПраца ідзе ў тры змены. У начную ў цэху было холадна, нават у жніўні-верасні. Дах дзіравы, падчас дажджу з яго капала, нават некаторыя станкі стаялі ў плёнцы, каб іх дажджом не намачыла.\nУзімку холадна было паўсюль, акрамя другога паверха, дзе сядзіць кіраўніцтва. Часта даводзілася працаваць у куртцы і шапцы.\nЯ звяртаўся ў аддзел кадраў, каб мяне перавялі ў іншы аддзел, па спецыяльнасці, але мне казалі, што я пакуль не маю досведу для гэтага.\nПасля мне прыйшла павестка з ваенкамата, таму я звольніўся. Але літаральна за два дні да адпраўлення ў войска вырашылі, што я непрыгодны для службы. Давялося зноў шукаць працу. Я не хацеў ехаць у Мінск, было жаданне застацца. Але працы ў іншых арганізацыях знайсці не змог, таму вярнуўся на завод дапрацаваць размеркаванне. Але ўжо не ў цэх, а ў аддзел.\nПрацавалася і сумна, і весела адначасова. На заводзе ёсць прахадная, таму ніякіх спазненняў ці “збег крыху раней з працы” быць не магло. Я працаваў слесарам, з прыборамі. На заводзе не было столькі прыбораў, каб штодзень па восем гадзін з імі працаваць!\nУ іншых аддзелах тое ж самае. Навошта на двух грузчыкаў трое камандзіраў? Там няма чаго грузіць! І зашмат было бюракратыі, такое ўражанне, што паўзавода сядзіць і перакладае паперкі.\nКалі ў працы быў вольны час, я чытаў. Часам лавіў сябе на думцы, што сяджу бы гаспадыня: зашываю працоўную куртку і адначасова гляджу фільм.\nРазмеркаванне можа выклікаць страх, але не заўсёды апраўданы. Ілюстрацыйны здымак. Фота pikabu.ru.\nАдзінай рэальнай працай былі камандзіроўкі: часам трэба было ездзіць з прыборамі ў іншыя гарады. Мне гэта падабалася, і іншыя цешыліся, што я гэтым займаюся, бо самім не хацелася варушыцца і некуды цягацца.\nВідаць, што многія за працу проста трымаюцца. Каму да пенсіі дапрацаваць, каму да канца размеркавання, а хто проста ведае, што іншай працы не знойдзе.\nКалі скончылася размеркаванне, я склаў спіс плюсаў і мінусаў працы на заводзе. Плюсы былі толькі два: шмат вольнага часу і камандзіроўкі. Мінусаў нашмат болей: умовы працы, заробак, не было перспектывы кар’ернага росту. Ну, пачаў бы я атрымоўваць не паўтара мільёна, а два з паловай, а сэнсу? Гэта не дапамагло б мне злезці з бацькоўскай шыі.\nСтаўленне да мяне ў калектыве было добрае, там працуюць добрыя людзі. Ніякай “дзедаўшчыны” я не адчуў.\nНе магу сказаць, што гэтыя два гады прайшлі ўпустую. Я навучыўся працаваць з новымі прыборамі. Але на гэта не варта было траціць гады, хапіла б і месяца.\nЯ лічу, што размеркаванне добрае тады, калі да яго падрыхтавацца з першага курса. Ці добра можа быць тым, хто сам працу не знайшоў, але працаваць хоча – размеркаванне іх ратуе.


Свежы погляд на архітэктурную спадчыну | Arche.by\nШто такое архітэктурная спадчына? Адказ на гэтае пытанне не такі трывіяльны, як можа падацца на першы погляд. «Спадчына — гэта выдатнае сведчанне мінулага, што дайшло да нас праз стагоддзі», — такім прагучаў бы адказ і 100, і 50 гадоў таму. Але развіццё культуры і тэхнікі апошніх дзесяцігоддзяў паставіла перад грамадствам новыя выклікі.\nУ капіталістычным свеце, да якога не так даўно далучылася і наша краіна, помнікі знаходзяцца на перакрыжаванні інтарэсаў самых розных груп насельніцтва. Для адмыслоўцаў аховы і патрыётаў Бацькаўшчыны помнікі — гэта праява беларускай культуры і сведчанне багатай гісторыі краю. Для архітэктараў і рэстаўратараў — аб’ект прыкладання творчай энергіі, сродак рэалізацыі ўласных прафесійных амбіцый. Для бізнесу — гэта дадатковы фактар гаспадарчай дзейнасці, носьбіт пэўнага камерцыйнага патэнцыялу — станоўчага альбо адмоўнага. Для чынавенства — гэта аб’ект кантролю і кіравання. Для грамадскіх дзеячаў — сродак аб’яднання людзей вакол пэўнай ідэі. А што такое помнікі для шараговых грамадзян — гэтага мы пакуль не ведаем наогул. Прадстаўленыя тлумачэнні помніка цяжка суадносяцца паміж сабой, у выніку чаго любая дзейнасць, звязаная з яго захаваннем і аднаўленнем, мае надзвычай вялікі канфліктагенны патэнцыял. Больш за тое, для постсацыялістычных краін, што вырваліся з-пад савецкага дыктату і дагэтуль яшчэ выпрацоўваюць уласную этнакультурную і палітычную ідэнтычнасць, відавочная з’ява, калі лішак нацыяналістычных і палітычных спекуляцый на тэме спадчыны выцясняе навуковы і культурны складнікі яе захавання. Гэта надзвычай характэрна і для шматкультурнай Беларусі.\nМала таго, колькасць помнікаў увесь час расце. Усё новыя тыпалагічныя групы аб’ектаў — індустрыяльная, сельская спадчына, помнікі савецкай архітэктуры, нават цэлыя культурныя ландшафты атрымліваюць прызнанне грамадства, а значыць, выклікаюць новыя дыскусіі. Усё больш сучасных збудаванняў атрымліваюць статус помнікаў яшчэ пры жыцці іх стваральнікаў. Калі тэндэнцыя захаваецца, ужо ў хуткай будучыні нам давядзецца ахоўваць і кансерваваць літаральна ўсе тварэнні чалавека. А як тады развівацца гарадам?… У гэтых умовах тэорыя нерухомай спадчыны атрымлівае новы імпульс для развіцця. Помнікі, а таксама стратэгіі іх захавання ды аднаўлення, патрабуюць чарговага пераасэнсавання, абгаворвання спецыфічнай унутрыбеларускай праблематыкі. Вельмі не стае нам сістэмнага параўнання з адпаведнымі практыкамі суседніх краін. Большасць матэрыялаў, прадстаўленых у дадзеным тэматычным нумары, утрымлівае гуманітарны погляд на праблемы спадчыны. Сёння вельмі яскрава паўстае разуменне таго, што яе захаванне і аднаўленне — праблема не толькі і не столькі тэхналагічнага характару. Наадварот, спадчына — гэта вынік перадусім гуманітарнага развіцця грамадства. І менавіта гуманітарыі гатовыя браць на сябе адказнасць за выпрацоўку новых канцэптуальных падыходаў да яе. Адметна, што добрую траціну аўтараў гэтага нумара складаюць выкладчыкі або выпускнікі Еўрапейскага гуманітарнага ўніверсітэта, а іншую траціну — Беларускага нацыянальнага тэхнічнага ўніверсітэта.\nНумар адкрываецца серыяй з пяці артыкулаў, якія прадстаўляюць аналіз актуальнага стану рэчаў у сферы захавання старой архітэктуры ў Менску, Горадні, Берасці і Оршы. Укладальніку, на жаль, не ўдалося сабраць агляды па ўсіх беларускіх рэгіёнах, аднак нават дадзеныя артыкулы выдатна сведчаць пра наяўнасць скразной агульнабеларускай праблематыкі аховы. Падсумаванне наяўнай сітуацыі выяўлена ў самой назве серыі — «Гарады падаюць SOS».\nНаступная серыя з пяці матэрыялаў, «“Дажынкі” і трансфармацыя беларускіх гарадоў», — вынік спецыяльнага даследавання, праведзенага міждысцыплінарнай групай «Лятучага ўніверсітэта». Мэтай даследавання было высвятленне логікі зменаў культурнага ландшафту малых беларускіх гарадоў на прыкладзе горадабудаўнічых пераўтварэнняў, якія адбываліся ў межах падрыхтоўкі да штогадовага рэспубліканскага свята ўборкі ўраджаю «Дажынкі» — гэтага феномена беларускай рэчаіснасці. Фестываль, які адбываўся з 1996 г. і пра чаканае карэктаванне практыкі правядзення якога было абвешчана толькі сёлета, прыносіў у жыццё беларускіх райцэнтраў істотныя змены. Як жа трансфармаваліся іх гістарычныя цэнтры? Што адбывалася на працягу гэтых гадоў з мясцовымі помнікамі? Ці прыводзілі пераўтварэнні да падвышэння якасці жыцця? І наогул — якім быў механізм ажыццяўлення гэтых інтэрвенцый? Што ўдалося зрабіць дзяржаве за 17 гадоў правядзення «Дажынак»? Адказы на гэтыя пытанні чытач знойдзе ў тэкстах адпаведнага раздзела.\nНаступная група артыкулаў прысвечана сімвалам зямлі беларускай — нашым гаротным замкам, абсалютная большасць якіх надалей знаходзіцца або ў аварыйным стане, або ў выглядзе руін. Новыя канцэптуальныя падыходы да іх захавання і аднаўлення прадстаўленыя на прыкладах Крэва, Любчы, Гальшан. Як паказваюць прыведзеныя тэксты, сёння зусім немэтазгодна разглядаць замкі ў якасці толькі асобных выбітных аб’ектаў. Не, замкі — гэта інтэгральныя часткі культурнага ландшафту, і таму толькі комплексная праца з гэтым ландшафтам, а таксама з мясцовымі супольнасцямі дазваляе сапраўды ажывіць помнікі, не ператварыўшы іх у штучныя навабуды. Тое самае тычыцца і іншых аб’ектаў, што разглядаюцца ў тэкстах раздзела — адноўленых віцебскіх храмаў ды поля славутай бітвы вайны 1812 г. каля вёскі Студзёнка на рацэ Бярэзіна.\nНарэшце, для аматараў гістарычных даследаванняў і архіўных матэрыялаў у нумары ўпершыню прадстаўленыя пераклады на беларускую мову тэкстаў польскіх даследчыкаў, якія ў міжваенны час займаліся пытаннямі кансервацыі ды рэстаўрацыі нашых замкаў. Напрыклад, вялікі артыкул архітэктара Яраслава Вайцяхоўскага пра Стары гарадзенскі замак будзе надзвычай карысны тым, хто хоча наогул уявіць рэстаўрацыйную кухню. Тым больш што сама праблема рэстаўрацыі Старога замка, якая ўпершыню была паднятая ў 20-х гг. ХХ ст., з таго часу толькі набірае актуальнасць. Акрамя таго, тэксты Станіслава Лоранца ды Рамуальда Гюртлера пра замак у Наваградку паказваюць тую руплівасць, з якой у міжваеннай Польшчы падыходзілі да помнікаў сярэднявечнага дойлідства і якой нам часам дагэтуль не хапае ўжо ў незалежнай Беларусі. Асобнай увагі заслугоўвае адмысловае даследаванне Юліі Шэстак — сучаснага беларускага архітэктара новай генерацыі, якая займаецца працягам аднаўлення вобраза нясвіжскай рэзідэнцыі Радзівілаў. Такім чынам, нумар, які чытач трымае ў руках, прадстаўляе своеасаблівы зрэз найбольш актуальных праблем, што стаяць перад беларускай тэорыяй спадчыны. Яго матэрыялы сярод іншага могуць выкарыстоўвацца і ў навучальным працэсе ў адпаведных універсітэцкіх праграмах. Найлепшым жа вынікам нумара было б стымуляванне шырокай грамадскай ды прафесійнай дыскусіі па закранутых у ім праблемах.


Сардэчна запрашаем на відэа знаёмства з дзяўчынай чат без рэгістрацыі бясплатна. Гэта сайт онлайн відэа чаты знаёмстваў без рэгістрацыі з дзяўчатамі лепшы ў горадзе. Сайт відэа чаты знаёмстваў для сур’ёзных адносін, калі вы шукаеце каханне ці нават проста сяброў заходзьце да нас. У нас знаёмства відэа чаты без рэгістрацыі і бясплатна, вы можаце знайсці аб’явы знаёмства, не толькі для забавы. Сайт відэа знаёмства з дзяўчынай чат без рэгістрацыі бясплатна для сур’ёзных адносін — відэа чаты знаёмстваў.\nВідэа знаёмства з дзяўчынай чат без рэгістрацыі бясплатна Рады вітаць вас на нашым сайце відэа знаёмства з дзяўчынай чат без рэгістрацыі бясплатна, прысвечаным знаёмстваў, які карыстаецца велізарнай папулярнасцю сярод карыстальнікаў інтэрнэту. Сайт відэа знаёмства з дзяўчынай чат без рэгістрацыі бясплатна дапамог тысячам людзей знайсці адзін аднаго і пабудаваць моцныя адносіны. Калі вы хочаце сустрэць сваю любоў, то вам вызначана варта звярнуць увагу на наш сайт відэа знаёмства з дзяўчынай чат без рэгістрацыі бясплатна. Для гэтага вам трэба проста прайсці бясплатную рэгістрацыю і запоўніць анкету, дзе вы пакажа інфармацыю аб сабе. Пасля гэтага вы можаце мець зносіны з любым карыстальнікам сайта знаёмстваў, які, як і вы, жадае знаёміцца з новымі людзьмі. Онлайн відэа чаты знаёмстваў без рэгістрацыі з дзяўчатамі. На нашым сайце онлайн відэа чаты знаёмстваў без рэгістрацыі з дзяўчатамі вы можаце паказаць сябе з найлепшага боку і праявіць сваю сапраўдную натуру. Часта людзі саромеюцца знаёміцца ў рэальным жыцці, і ад хвалявання ў іх мала што атрымліваецца. На сайце онлайн відэа чаты знаёмстваў без рэгістрацыі з дзяўчатамі гэтыя рэчы не будуць вам замінаць, і вы даможацеся таго, чаго захочаце. Заўсёды выкарыстоўвайце любую магчымасць наблізіць шчасце да сябе. Наш сайт онлайн відэа чаты знаёмстваў без рэгістрацыі з дзяўчатамі ў сваю чаргу дае вам выдатны шанец сустрэць сваю другую палоўку прама цяпер. Бясплатная рэгістрацыя на сайце знаёмстваў зойме ў вас усяго хвіліну часу і вам не спатрэбіцца прыкладаць для гэтага якіх-небудзь высілкаў або валодаць адмысловымі навыкамі. Відэа знаёмства з дзяўчынай чат без рэгістрацыі бясплатна. Онлайн відэа чаты знаёмстваў без рэгістрацыі з дзяўчатамі Відэа чаты знаёмстваў Знаёмствы відэа чаты без рэгістрацыі Відэа чаты знаёмстваў. Проста запоўніце сваю старонку на сайце відэа чаты знаёмстваў як мага вялікай колькасцю інфармацыі аб сабе. Загрузіце свае лепшыя фатаграфіі і тады поспех на сайце відэа чаты знаёмстваў вам гарантаваны. Свабодна з карыстальнікамі нашага сайта і шукайце агульныя інтарэсы і агульныя падыходы. І вы напэўна знойдзеце чалавека, якога захочацца даведацца бліжэй. Калі вы адчулі, што паміж вамі праскочыла нейкая іскра, то абавязкова трэба працягнуць зносіны з ім у рэальным жыцці. Запрасіце яго прама на нашым сайце відэа чаты знаёмстваў сумесна правесці час дзе-небудзь у ўтульнай абстаноўцы. Знаёмства відэа чаты без рэгістрацыі Вы можаце пайсці пагуляць у парку, атрымліваючы асалоду ад добрай надвор’ем і прыродай, можаце пайсці павячэраць у кафэ або рэстаран, а можаце наведаць тэатр або кінатэатр.\nУсё залежыць ад вашых агульных пераваг і фантазіі\nУ любым выпадку, вы сустрэнеце такога чалавека на сайце знаёмства відэа чаты без рэгістрацыі. Рэгіструйцеся бясплатна на нашым сайце знаёмства відэа чаты без рэгістрацыі прама зараз і пачынайце шукаць сваю любоў. Вы потым можаце пашкадаваць толькі аб тым, што не скарысталіся ім раней.\nВаша шчасце ўжо чакае вас на сайце знаёмстваў\nВазьміце ініцыятыву ў свае рукі і стварайце свой лёс самі, а наш сайт знаёмства відэа чаты без рэгістрацыі вам абавязкова ў гэтым дапаможа\n← Выпадковая версія чата з дзяўчатамі па ўсім свеце\nЧат без рэгістрацыі з фотаздымкамі →


Беларускі Партызан :: Відэа: арыштаваныя шэсць падазраваных у падрыхтоўцы тэракту ў Берліне\nВідэа: арыштаваныя шэсць падазраваных у падрыхтоўцы тэракту ў Берліне\nІм ад 18 да 21 года.\nАрыштаваныя шэсць падазраваных у падрыхтоўцы тэракту ў Берліне. Напад рыхтаваўся на ўдзельнікаў (а іх было каля 32 тысяч) і гледачоў паўмарафона, які прайшоў у нямецкай сталіцы ў нядзелю. Кіраўнік групоўкі збіраўся напасці на людзей з нажом у руках. У кватэры, якую здымаў адзін з падазраваных, знойдзеныя сляды выбухоўкі, інфармуе "Бі-Бі-Сі".\nУ Берліне прайшла серыя ператрусаў. Паліцыя вывучае забраныя ў падазраваных камп’ютары і тэлефоны. Падрабязнасці справы пакуль не агучваюцца. Мэр Берліна Міхаэль Мюлер падзякаваў сілам бяспекі за прадухіленне нападу, адзначыў іх пільнасць і выдатную працу.\nЯк паведамляла Еўрарадыё, 7 красавіка ў нямецкім Мюнстэры грузавік наехаў на наведвальнікаў рэстарана, загінулі два чалавекі. Кіроўца скончыў жыццё самагубствам. Напад не прызналі тэрактам. Было заяўлена, што ў злачынцы былі праблемы з псіхікай.


Сядзібу Рэйтанаў у Грушаўцы адновяць\n17:53 30.10.2017 (абноўлена 09:26 31.10.2017)\nУ рамках праекта Ляхавіцкім райвыканкамам плануецца частковая рэстаўрацыя сядзібнага дома і кансервацыя капліцы комплексу былой сядзібы Рэйтанаў у Грушаўцы.\nМІНСК, 30 кас — Sputnik. Ляхавіцкі раён атрымае грант на аднаўленне сядзібнага дома ў Грушаўцы, паведамілі Sputnik у райвыканкаме.\nУ Гродне пачаўся рамонт Каложы\n"На пасяджэнні ў Мінску Сумесным маніторынгавым Камітэтам праграмы трансгранічнага супрацоўніцтва "Польшча — Беларусь — Украіна" на 2014-2020 гады падведзены вынікі другога этапа конкурсу праектных прапаноў у рамках тэматычнай мэты "Спадчына". Са 146 заявак, адабраных па выніках першага конкурсу, гранты будуць прадастаўлены 17 праектам", — рапсавялі ў прэс-службе Ляхавіцкага райвыканкама.\nАдабрэнне Еўракамісіі атрымаў сумесны праект гміны Пухачуў Ленчынскага павета Люблінскага ваяводства Рэспублікі Польшча і Ляхавіцкага райвыканкама пад назвай "Аднаўленне агульнай культурнай спадчыны як асновы для развіцця трансгранічнага супрацоўніцтва моладзі і творчых груп Польшчы і Беларусі".\n"Сума фінансавання праекта складзе 2 375 000 еўра, з іх 1 187 500 еўра — сума гранта, якая будзе выдзелена Ляхавіцкаму райвыканкаму для рэалізацыі сваёй частцы праекта", — дадалі ў райвыканкаме.\nТэрыторыя каля сядзібнага дома комплексу будзе выкарыстоўвацца як турыстычны гісторыка-культурны цэнтр, які стане месцам правядзення разнастайных па напрамках i формах масавых мерапрыемстваў.\nСядзіба Рэйтанаў, рэстаўрацыя, Ляхавіцкі раён, Беларусь\nРэстаўрацыя капліцы Паскевічаў у Гомелі завершыцца ў 2018 годзе\n13:25 22.09.2020 (абноўлена 13:36 22.09.2020)\nПрацаваць на свята багатага ўраджаю строга забаронена, таму госці ад душы танчылі і весяліліся.\nБагач у народным календары прымеркаваны да свята збору ўраджаю. Назву сваю ён атрымаў, бо лічылася, што менавіта ў гэтыя дні у добрых гаспадароў у хаце "усяго багата". На святкаванне Багача ў Дукорскім маёнтку патрапіў фатограф Sputnik Альфрэд Мікус.\nБагач - гэта адмысловы лубок з зернем\nНа свята жыхары вёскі збіраліся грамадой\nДля святкавання Багача ўсе жыхары старадаўняй беларускай вёскі збіраліся талакой і рабілі адмысловы лубок з зернем, у сярэдзіну якога ўстаўлялі свечку. У гэты лубок, які атрымаў сваю назву ад наймення свята, кожны вясковец прыносіў па жменьцы зерня з новага ўраджаю. Лубок з запаленай свечкай праносілі абавязкова па ўсёй вёсцы. Усе гэтыя дзеянні былі скіраваныя на захаванне дабрабыту, ураджайнасці, плоднасці жывёлы і сямейнага ладу.\nБагач абавязкова праносілі па ўсёй вёсцы\nКожны вясковец дадаваў у лубок зерне з новага ўраджаю\nНапрыканцы Багач размяшчалі пад абразамі на покуці хаты гаспадароў, якіх грамада ў гэтым годзе абірала лепшымі.\nПадчас святкавання Багача ўсім сялянам увогуле забаранялася працаваць: яны хадзілі ў госці адзін да аднаго, ладзілі кірмашы і гулянні, танчылі і спявалі.\nгосці ў Дукоры вучыліся розным майстэрствам\nІ хоць працаваць на Багач забаронена, але ж вучыцца ніхто не забараняў!\nВыдатны майстар навучыць каго заўгодна\nНе засталіся ў баку ад гэтай традыцыі і госці Дукорскага маёнтка. Пад музыку гуртоў Стары Ольса і PAWA і беларускага народнага ансамбля "Вербіца" яны ад душы есяліліся і скакалі, а таксама вучыліся майстэрству керамікі, разьбы па дрэве, пляценню лапцей, ткацтву і вырабу лялек.\nНародныя традыцыі, Багач\n08:52 21.09.2020 (абноўлена 10:03 14.09.2020)


Вторник, 24.05.2016 09:22. Рубрика: Хроніка Tags: ГАИ, департамент охраны, ИОЖиРМ, криминал, ОВДТ, РОВД\nЗ 23 па 29 мая зарэгістравана 8 крадзяжоў, 2 нанясенні цялесных пашкоджанняў. Канфіскавана 28 л брагі. Знойдзены 2 трупы без прыкмет гвалтоўнай смерці. Узбуджана 13 крымінальных спраў. Раскрыты 6 раней здзейсненых злачынстваў.\nУ ноч з 20 на 21 мая з аўтамашыны “Рэно Лагуна” ў горадзе шляхам вольнага доступу скрадзена 4 колы з 20 крапежнымі балтамі коштам 8 млн рублёў.\nВечарам 21 чысла ў ЦРБ у стане алкагольнага ап’янення са шматлікімі ранамі твару дастаўлена 32-гадовая мінчанка, цялесныя пашкоджанні якой ў спрэчцы нанесла маці.\n16 мая з двара аднаго з дамоў па вул. Вакзальнай зніклі 2 дываны коштам звыш 5 млн рублёў.\nУ перыяд з леташняга жніўня па 10 мая сёлетняга года ў пенсіянеркі са сталіцы скрадзены… драўляны дом, які знаходзіўся ў в. Ражнетава Ясенскага сельсавета.\nУзбуджана крымінальная справа да непрацуючай, раней несудзімай асіпаўчанкі, якая ноччу 24 красавіка ў банкамаце ААТ “Беларусбанк” з чужой банкаўскай карткі выкрала каля 2 млн рублёў.\nТаксама — у адносінах да мінчаніна, які 5 красавіка днём каля дома па вул. Ленінскай шляхам падману і злоўжывання даверам пад маркай пакупкі завалодаў аўтамашынай “БМВ 730” коштам каля 118 мільёнаў, якая належала жыхару Рагачова.\nСпынена 88 парушэнняў правіл руху. Прыцягнута да адказнасці 2 п’яныя вадзіцелі і пешаход, 38 чалавек — за перавышэнне хуткасці. Здзейснена 10 ДТЗ з механічнымі пашкоджаннямі і 1 — з цялеснымі.\n22 мая ноччу 24-гадовы мінчанін на аўтамашыне “Пежо” па дарозе Мінск-Гомель ля в. Цяплухі наехаў на пераходзіўшага дарогу ў неўстаноўленым месцы 22-гадовага жыхара Вяззя, які ад атрыманых траўм загінуў на месцы.\nДАI нагадвае: з 25 мая па 5 чэрвеня праводзяцца спецыяльныя комплексныя мерапрыемствы “Увага — дзецI!”, падчас якой у адпаведнасці з п. 166.9 на любым транспартным сродку пры руху ў светлы час сутак павінна быць уключана бліжняе святло фар або дзённыя хадавыя агні.\nЗарэгістравана 20 правапарушэнняў. Складзена 58 адміністрацыйных пратаколаў. Суправоджана 164 цягнікі, дзе затрымана 6 чалавек. У спецізалятар дастаўлены 1 грамадзянін. Узбуджана крымінальная справа за незаконны абарот наркотыкаў. Канфіскавана 36 л спіртаўтрымліваючай вадкасці.\n3 23 па 25 мая праходзяць спецыяльныя комплексныя мерапрыемствы “Бяспека”.\nДа адміністрацыйнай адказнасці прыцягнута 10 чалавек: 4 — за з’яўленне ў грамадскіх месцах у нецвярозым выглядзе, 3 — за дробныя крадзяжы, 1 — за дробнае хуліганства.\nДастаўлена 39 чалавек, з іх 4 жанчыны, па аднаму інваліду і пенсіянеру.\nСкладзена 4 пратаколы: за парушэнне правіл лесакарыстання (3) і за знаходжанне з забароненымі сродкамі рыбалоўства паблізу вадаёмаў.\n« Раённая навукова-практычная канферэнцыя школьнікаў: будзь патрыётам!\nС верой и надеждой »


30 лепшых рэдактараў CSV для Windows - techking.by\nПерш чым мы паглыбімся ў дэталі рэдактара CSV, давайце разбярэмся, што такое CSV. CSV расшыфроўваецца як знакі, падзеленыя коскамі. Шматлікія прыкладанні для файлаў CSV таксама выкарыстоўваюць кропку з коскай і г.д. у якасці дзесятковых падзельнікаў, з-за чаго файл CSV з-за яго больш шырокага прымянення таксама называецца файлам значэнняў, падзеленыя знакамі. Карацей кажучы, файл CSV – гэта спіс даных або тэкставы файл, які захоўвае таблічныя даныя ў выглядзе тэксту і/або лікаў з выкарыстаннем розных падзельнікаў. У гэтым артыкуле мы пералічылі лепшы рэдактар CSV для Windows. Вы можаце спампаваць любы з прадстаўленых рэдактараў CSV.\n2. CSV прыяцель\n5. Форма CSV\n9. CSV Editor Ron’s Lite\n11. Рэдактар CSVFileView\n12. Нататнік Windows\n18. Табліцы Google\n19. Рэдактар XML\n21. Рэдактар DMcsv\n26. Лісты Калігры\n27. Рэдактар запісу\nВяртаючыся да рэдактара CSV, гэта магутны рэдактар файлаў або праграма для прагляду, якая аналізуе даныя, а таксама правярае файлы, якія павінны быць загружаныя ў базы дадзеных, уносіць любыя змены ў файлы канфігурацыі, падтрымлівае спіс звестак аб кліентах і г.д., і г.д. Гэта дадатак/праграмнае забеспячэнне для рэдагавання даступна для выкарыстання не толькі ў Windows, але таксама можа быць выкарыстана для аперацыйных сістэм Mac і Linux.\nЁсць шмат розных тыпаў праграмнага забеспячэння, даступных бясплатна, і ў гэтым абмеркаванні мы абмяжуемся толькі лепшым бясплатным рэдактарам CSV для Windows, у адпаведнасці з дэталямі ніжэй:\nCSVed гэта бясплатны рэдактар CSV, які вы можаце спампаваць, які дапамагае хутка і лёгка рэдагаваць файлы CSV дзякуючы наступным магчымасцям:\nГэта дазваляе апрацоўваць любы тып файла CSV.\nЯго падзельнікі палёў і радкоў дазваляюць выконваць розныя аперацыі.\nГэта дазваляе вам пераставіць слупкі.\nГэта таксама дазваляе дадаваць або выдаляць слупкі.\nГэта дазваляе змяняць значэнні.\nГэта дазваляе выдаліць паўтараюцца дадзеныя.\nЁн мае менеджэр шрыфтоў.\nЁн прапануе бакавую панэль навігацыі.\nЁн мае панэль інструментаў чатыры ў адным.\nЁн таксама мае партатыўную версію.\nCSV прыяцель лічыцца ў спісе лепшых бясплатных рэдактараў CSV для Windows, якія вы можаце спампаваць па наступных прычынах:\nГэта дазваляе адкрываць палі ў файлах CSV.\nГэта дазваляе змяняць файлы CSV.\nГэта дазваляе выкарыстоўваць шматрадковыя і аднарадковыя фарматы файлаў CSV.\nГэта дазваляе імпартаваць або экспартаваць файлы CSV з выкарыстаннем шырокага спектру фарматаў файлаў.\nЁн загружае разнастайныя файлы, якія маюць розныя ўстаўкі.\nДля гэтага не патрабуецца ўсталёўваць праграмнае забеспячэнне CSV Buddy, і ім можна свабодна падзяліцца ў Інтэрнэце.\nГэта дазваляе ствараць цэтлікі на працоўным стале.\nCSV Pad зручны бясплатны рэдактар CSV таксама ўваходзіць у спіс лепшых бясплатных рэдактараў CSV для Windows, якія вы можаце спампаваць па наступных падставах:\nЁн падтрымлівае Unicode.\nГэта партатыўнае прыкладанне.\nЁн па змаўчанні падтрымлівае ўсе тыпы фарматаў.\nЁн аўтаматычна выпраўляе структуру файла.\nГэта таксама дазваляе абнаўляць файлы.\nГэта дазваляе захаваць табліцу ў фармаце JPG.\nГэта дазваляе шукаць у Інтэрнэце любы неабходны файл або вэб-старонку.\nГэта дазваляе захоўваць, імпартаваць або экспартаваць файлы CSV.\nГэта невялікі і лёгкі інструмент.\nЁн падыходзіць для ўсіх прыкладанняў Windows.\nCSVStar праграмнае забеспячэнне было распрацавана кампаніяй з аналагічнай назвай і з’яўляецца рэкамендаваным праграмным забеспячэннем у гэтым спісе лепшых бясплатных рэдактараў CSV для Windows з-за наступных аспектаў:\nГэта 5,75 МБ лёгкі файл рэдактара CSV.\nЁн даступны для выкарыстання на англійскай мове.\nЁн таксама сумяшчальны з аперацыйнай сістэмай Windows.\nІнтэрфейс з дапамогай розных майстроў дазваляе змяняць яго верхні і ніжні калантытул.\nГэта дазваляе рэдагаваць розныя палі ў вашым CSV-файле.\nГэта дазваляе выкарыстоўваць пэўныя функцыі для кіравання шаблонамі.\nCSVForm знаходзіцца ў спісе лепшых рэдактараў CSV для Windows, якія вы можаце спампаваць з-за пералічаных ніжэй атрыбутаў:\nГэта лёгкі бясплатны інструмент рэдактара CSV для Windows\nЯго можна выкарыстоўваць “з скрынкі” без неабходнасці яго ўсталёўкі на прыладзе\nГэта вельмі зручны партатыўны інструмент, даступны для штодзённага падарожніка\nГэта дазваляе ўстаўляць і выдаляць дадзеныя па неабходнасці\nГэта таксама дазваляе рэдагаваць значэнні і выконваць значна больш функцый у адпаведнасці з вашымі патрабаваннямі.\nРэдактар reCsv гэта простае ў выкарыстанні праграмнае забеспячэнне для рэдагавання файлаў CSV для Windows. Яго можна наладзіць у спісе лепшых бясплатных рэдактараў CSV для Windows з-за наступных атрыбутаў:\nГэта дазваляе выправіць як файлы CSV, так і файлы фіксаванай шырыні.\nЁн выкарыстоўвае файлы XML і PO для выпраўлення файлаў з некалькімі запісамі і фіксаванай шырынёй.\nЁн падтрымлівае некалькі функцый і прапануе розныя варыянты.\nЁн таксама падтрымлівае велізарныя файлы SQL памерам да 1 Гб.\nён аўтаматычна паказвае файлы CSV з асобнымі запісамі.\nПраверце гэта: Як усталяваць выяву Windows Spotlight у якасці шпалер у Windows 10\nApache OpenOffice Calc гэта простая ў выкарыстанні праграма для табліц, якая лічыцца адным з лепшых бясплатных рэдактараў CSV для Windows па наступных прычынах:\nГэта простае ў засваенні праграмнае забеспячэнне.\nЁн выкарыстоўвае формулы натуральнай мовы.\nЁн можа лёгка здабываць дадзеныя з буйных бізнес-дамоў і карпаратыўных баз дадзеных.\nЁн можа вызначыць, што можа пайсці не так у канкрэтнай сітуацыі, і вызначыць вынік і выніковае развіццё падзей.\nГэта дазваляе паспрабаваць розныя варыянты фарматавання вочак.\nГэта дазваляе атрымаць найбольш жаданае, ідэальнае значэнне электроннай табліцы.\nГэта дазваляе выкарыстоўваць некалькі функцый падтрымкі карыстальнікаў.\nГэта дазваляе атрымліваць доступ і захоўваць электронныя табліцы ў фармаце OpenDocument.\nЁн можа адпраўляць вынікі тым карыстальнікам, у якіх на прыладзе не ўстаноўлена праграма для працы з табліцамі.\nLibreOffice Calc яшчэ адзін бясплатны рэдактар CSV, рэкамендаваны як адзін з лепшых бясплатных рэдактараў CSV для Windows па наступных прычынах:\nГэтая бясплатная праграма для працы з табліцамі – гэта разумнае і лёгкае ў засваенні праграмнае забеспячэнне.\nЯго могуць выкарыстоўваць як аматары, так і прафесіяналы.\nГэта дазваляе спампоўваць шаблоны з бібліятэкі шаблонаў LibreOffice.\nГэта дазваляе выкарыстоўваць гатовыя электронныя табліцы.\nГэта дазваляе зручна выкарыстоўваць прамое фарматаванне вочак.\nГэта дазваляе круціць кантэнт.\nГэта дазваляе розныя варыянты стылю.\nCSV Editor Ron Lite яшчэ адзін дынамічны інструмент, рэкамендаваны ў спісе лепшых бясплатных рэдактараў CSV для Windows з-за наступных атрыбутаў:\nЁн мае акуратны і чысты інтэрфейс.\nГэта дазваляе адкрываць любыя файлы.\nГэта дазваляе выкарыстоўваць яго ў якасці простай сеткі.\nГэта дазваляе выкарыстоўваць інструменты запаўнення вочак.\nГэта таксама дазваляе змешваць і канвертаваць у фармат электроннай табліцы.\nСістэма фільтраў дазваляе пракручваць і паглыблена шукаць любую нязначную інфармацыю.\nГэта дае вам поўны кантроль над зместам вашага файла CSV.\niMatrixitorрэдактар, апублікаваны Farrio, лічыцца ў спісе лепшых бясплатных рэдактараў CSV для Windows з-за наступных рысаў:\nГэты рэдактар уяўляе сабой невялікі, лёгкі 3,4 МБ файл рэдактара CSV для Windows.\nГэта дазваляе рэдагаваць файлы рознымі спосабамі.\nЁн падтрымлівае фармат тэкставых і бінарных файлаў як у Unix, так і ў Windows/PC.\nГэта дазваляе адкрываць і захоўваць файлы, якія знаходзяцца на цвёрдым дыску ПК або серверы пратаколу перадачы файлаў (FTP).\nЁн адлюстроўвае і аўтаматычна абнаўляе ўсе палі і загалоўкі адкрытых файлаў.\nThe CVSFileView рэдактар уваходзіць у спіс лепшых бясплатных рэдактараў CSV для Windows, якія вы можаце спампаваць з-за наступных якасных атрыбутаў:\nГэта дазваляе адкрываць і праглядаць файлы CSV\nГэта дазваляе сартаваць і пераставіць радкі і слупкі.\nГэта дазваляе захоўваць вашыя дадзеныя ў выглядзе справаздачы HTML.\nГэта таксама дазваляе захоўваць даныя ў фармаце XML або ў файле-размежаванні каманднага радка.\nГэта дазваляе выкарыстоўваць інтэрфейс каманднага радка для аўтаматызацыі пераўтварэння файлаў.\nГэта дазваляе аўтаматычна ідэнтыфікаваць сімвалы цытат.\nГэта дае магчымасць поўнага паглыбленага кантролю для пракруткі і пошуку любой дробнай дэталі.\nНататнік Windows гэта яшчэ адзін магутны і вядучы інструмент, які лічыцца ў спісе лепшых бясплатных рэдактараў для Windows з-за наступных атрыбутаў:\nГэта бясплатны ў выкарыстанні лёгкі інструмент.\nЁн можа чытаць і запісваць простыя тэксты, закадаваныя ў ASCII, UTF-8 і UTF-16.\nЁн падтрымлівае мовы з выраўноўваннем злева направа і справа налева.\nГэта дазваляе рэдагаваць і змяняць сцэнар і тэкст.\nГэта дазваляе спалучэння клавіш.\nГэта дазваляе карыстачу шукаць абраны тэкст.\nГэта сумяшчальна з іншымі рознымі фарматамі файлаў.\nГэта дазваляе наладзіць выкарыстанне верхніх, ніжніх калантытулаў і палёў шляхам размяшчэння даты, імя файла і любой іншай інфармацыі.\nPlusOffice Free Calcчастка бясплатнага пакета PlusOffice, распрацаванага OpenOffice Software LLC, – гэта яшчэ адзін рэдактар CSV, які ўваходзіць у спіс лепшых бясплатных рэдактараў CSV для Windows з-за наступных функцый:\nГэта дазваляе пераставіць калонкі.\nГэта дазваляе дадаваць новыя радкі.\nГэта дазваляе выдаліць любыя дублікацыі ў радку або слупку.\nГэта дазваляе маляваць і матэматыку з дапамогай дыяграм і графікаў.\nГэта дазваляе пракручваць і шукаць любую хвіліну інфармацыі.\nГэта дазваляе выкарыстоўваць слоўнікі 17 міжнародных моў.\nГэта дазваляе спампоўваць 21 шаблон з бібліятэкі шаблонаў PlusOffice Free Calc.\nПраверце гэта: Як уключыць цёмны рэжым Google Chrome у Windows 10\nCorel Quattro Pro гэта інструмент электронных табліц для кіравання вашымі рахункамі і фінансамі, распрацаваны Corel.\nЁн можа чытаць і запісваць файлы CSV, а карыстальнікі могуць правяраць і змяняць варыянты фарматавання.\nКарыстацкі інтэрфейс Corel Quattro просты і элегантны.\nЁн мае мноства функцый, падобных на MS Excel.\nГэта праграма для электронных табліц, распрацаваная спецыяльна для спецыялістаў, якія рэгулярна працуюць з табліцамі.\nНекаторыя з яго магчымасцяў, як Perfect Expert Wizard і Quick-Fit, ідэальна падыходзяць для стварэння электронных табліц у руху.\nГэта праграмнае забеспячэнне – выдатны выбар як для офісных работнікаў, так і для хатніх карыстальнікаў.\nПраграма прагляду файлаў плюсякі ў нечым адрозніваецца ад Corel Quattro Pro, – гэта простая праграма для прагляду файлаў CSV.\nЁн можа чытаць і запісваць файлы ў больш чым 100 розных фарматах.\nВы таксама можаце выкарыстоўваць іншыя фарматы файлаў.\nГэта фантастычнае і карыснае праграмнае забеспячэнне для вашага кампутара.\nFile Viewer Plus таксама пастаўляецца з пакетным канвэртарам, які дазваляе канвертаваць некалькі файлаў адначасова.\nГэта каштуе 58,94 долара за аднаразовы плацёж, а падтрымка прадастаўляецца праз часта зададзеныя пытанні і форму онлайн-запыту.\nQuicken Deluxe гэта персанальная праграма для электронных табліц, якая дапаможа вам адсочваць і кіраваць сваімі фінансамі, якія вы можаце спампаваць.\nГэта дае вам магчымасць планаваць свае выдаткі.\nГэта дазваляе праглядаць, рэдагаваць і фарматаваць файлы CSV.\nЁн прадастаўляе кліентам інструмент справаздачнасці, які дазваляе ім ствараць індывідуальныя фінансавыя справаздачы.\nГэта дазваляе вам сачыць за сваімі выдаткамі і пазбегнуць запазычанняў.\nВы можаце хутка імпартаваць даныя з іншых прыкладанняў фінансавага кіравання і наладзіць налады на свой густ.\nТаксама падтрымліваецца фармат CSV.\nMicrosoft Excelстандартны ў галіны інструмент электронных табліц для арганізацыі і маніпулявання дадзенымі, – яшчэ адзін выдатны варыянт для загрузкі.\nЁн можа апрацоўваць шырокі спектр файлаў і мае вялікую колькасць матэматычных функцый.\nГэта дае вам магчымасць рэдагаваць, змяняць і візуалізаваць дадзеныя.\nВы можаце хутка зрабіць статыстычны аналіз і праверкі.\nПамер шрыфта і дызайн таксама могуць быць зменены.\nПапярэдне загружаныя шаблоны таксама даступныя для спампоўкі.\nГэта робіць інструменты аналізу і збору дадзеных простымі ў выкарыстанні.\nТабліцы Googleяк і астатні пакет Google Workspace, цалкам бясплатны для выкарыстання як для людзей, так і для арганізацый.\nДля глыбокага разумення ён можа атрымаць дадзеныя з шматлікіх крыніц.\nЁн пастаўляецца з усім, што вам трэба для аналізу, візуалізацыі і максімальнага выкарыстання вашых дадзеных.\nЛісты дазваляюць адначасова працаваць над адным і тым жа дакументам да 100 чалавек.\nРаспаўсюджваць дакументы проста, скапіруючы спасылку або адпраўляючы іх непасрэдна.\nУнізе экрана Табліцы дазваляюць карыстальнікам кіраваць асобнымі аркушамі ў дакуменце.\nЯшчэ адна эфектыўная і надзейная праграма-рэдактар CSV Рэдактар XML.\nГэта дазваляе карыстачу адначасова чытаць мноства файлаў CSV.\nГэта бясплатна і проста для загрузкі.\nЁн просты і зразумелы ў выкарыстанні.\nПраграма мае два тыпу падзельнікаў: падзельнік каментарыяў і падзельнік інкапсуляцыі.\nЁн можа без асаблівых высілкаў змяняць і адкрываць файлы CSV і XML.\nКожнае акно мае свой уласны набор функцый для прагляду складаных XML, CSV, тэкставых і карыстальніцкіх дакументаў, аддзеленых ад палёў.\nГнумерычны гэта просты і надзейны рэдактар CSV для Windows, які вы можаце спампаваць.\nГэта проста спампаваць.\nГэтая праграма простая ў выкарыстанні і дазваляе карыстачу выконваць розныя дзеянні па рэдагаванні.\nУ дакуменце CSV карыстальнік можа выдаляць або дадаваць слупкі.\nЗначэнні можна ўставіць, абрэзаць або скапіяваць у файл CSV.\nЁн здольны апрацоўваць вялікія электронныя табліцы, захоўваючы хуткасць рэагавання.\nРэдактар DMcsv гэта простая ў выкарыстанні праграма для рэдагавання файлаў CSV на Windows.\nГэта цалкам бясплатнае прыкладанне.\nЁн хутка змяняе, дадае, знаходзіць, выдаляе і рэдагуе запісы ў файлах CSV.\nПадтрымліваюцца тыпы файлаў BMP і JPEG.\nЁн падтрымлівае слупок сартавання ABC.\nГэта дазваляе змяняць памер слупка аўтаматычна.\nЁн падтрымлівае перацягванне.\nЁн распазнае мноства моў і падтрымлівае мноства моў.\nPlanMaker – гэта праграмнае забеспячэнне для працы з табліцамі, якое ўваходзіць у пакет праграм SoftMaker Office.\nКожны ліст можа мець да мільёна радкоў.\nЁн знаходзіць верхнія і самыя нізкія значэнні ў частцы даных і вылучае іх колерам або значкамі.\nБюджэты, рахункі-фактуры, квітанцыі і справаздачы аб выдатках можна ствараць і экспартаваць у PDF.\nАдна з васьмідзесяці розных 3D і 2D дыяграм можа быць выкарыстана для неадкладнага прадстаўлення вашых дадзеных.\nМожна выкарыстоўваць транспаранты, цені і светлавыя эфекты.\nПраверце гэта: Дзе захоўваюцца шрыфты Windows?\nThe IBM Lotus Symphony офісны пакет уключае электронныя табліцы IBM Lotus Symphony, якія вы можаце спампаваць.\nГэта ўмоўна-бясплатная праграма, якая дазваляе хутка і лёгка змяняць файлы CSV.\nЁн мае магчымасць выдаляць і дадаваць слупкі ў файлы CSV.\nГэта таксама дазваляе змяняць значэнні ў файлах CSV.\nЁн пастаўляецца з трыма рознымі інструментамі: тэкставы працэсар, табліца і прэзентацыя.\nЁн прапануе аднааконны інтэрфейс, з якога можна запускаць тры праграмы.\nЁн пастаўляецца з усімі стандартнымі інструментамі, якія вы чакаеце ў такой праграме.\nOxygenOffice Professional Calc гэта рэдактар CSV для Windows, які даступны бясплатна. OxygenOffice Professional Office Suite ўключае OxygenOffice Professional Calc.\nГэта дае вам магчымасць дадаваць або выдаляць слупкі з файлаў CSV.\nГэта таксама дазваляе змяняць значэнні ў вашых файлах CSV.\nАкрамя таго, вы можаце ўключыць верхні або ніжні калантытул у файлы CSV.\nЁн змяшчае унікальную калекцыю кліпартаў і шаблонаў.\nЁн даступны на розных мовах.\nЁн працуе як на 32-разрадных, так і на 64-разрадных версіях Windows, а таксама Linux.\nФайлы CSV лёгка рэдагуюцца, адкрываюцца і праглядаюцца з дапамогай OOo4Kids Calc.\nЯна арыентавана менавіта на маладых людзей ва ўзросце ад 7 да 12 гадоў.\nГэта дае ім доступ да карыснай калекцыі інструментаў.\nТэкставы працэсар, прыкладанне вектарнага мастацтва, рэдактар прэзентацый і табліца ўключаны ў лік чатырох прыкладанняў.\nЁн мае карыстацкі інтэрфейс, які падыходзіць для дзяцей.\nГэта 100% бясплатнае прыкладанне.\nЛісты Calligra гэта выдатны рэдактар CSV для Windows для загрузкі. Ён уключаны ў пакет Calligra Office.\nГэта бясплатна і з адкрытым зыходным кодам.\nГэта дазваляе прафесійна рэдагаваць файлы CSV.\nЗ дапамогай гэтай праграмы вы можаце проста выдаліць слупкі, радкі і змяніць значэнні ў вочках.\nГэта дазваляе без асаблівых высілкаў адкрываць альтэрнатыўныя тыпы файлаў, сумяшчальныя з MS Excel.\nMicrosoft Office, LibreOffice і OpenOffice.org могуць адкрываць файлы, створаныя з дапамогай Calligra Suite.\nРэдактар запісу гэта карысная праграма для рэдагавання файлаў CSV.\nВы можаце выкарыстоўваць гэтую праграму, каб змяніць файлы CSV, дадаючы або выдаляючы запісы і слупкі.\nВы таксама можаце выразаць, капіяваць і ўстаўляць запісы ў файлы CSV.\nЁн прымае розныя тыпы файлаў, уключаючы CSV і HTML.\nГэта кампактнае і лёгкае прылада.\nЁн прымае як тэкставыя, так і бінарныя файлы ў фарматах файлаў Unix / PC / Legacy.\nЁн мае магчымасць канвертаваць файлы з аднаго фармату ў іншы.\nJava csveditor – гэта зручны і прывабны рэдактар CSV для Windows, які вы можаце спампаваць.\nГэтая бясплатная праграма дазваляе змяняць файлы CSV рознымі спосабамі.\nГэта невялікая частка праграмнага забеспячэння.\nГэта партатыўная праграма, таму вы можаце браць яе з сабой усюды.\nГэта бясплатная праграма не патрабуе ўстаноўкі.\nuniCSVed яшчэ адзін лепшы рэдактар CSV для Windows у гэтым спісе, які вы можаце спампаваць.\nВы можаце змяняць запісы, дадаваць запісы, выдаляць запісы, капіяваць выбраныя запісы, выдаляць пустыя радкі і выдаляць прабелы ў пачатку і ў канцы, сярод іншага.\nФайл CSV таксама можна аднавіць.\nГэта маленькая простая праграма.\nЁн прапануе просты і асноўны карыстацкі інтэрфейс.\nДля імпарту аб’ектаў CSV у працоўную прастору можна выкарыстоўваць браўзэр файлаў або падыход перацягвання.\nЁн мае невялікі ўплыў на прадукцыйнасць сістэмы, таму што выкарыстоўвае толькі невялікі аб’ём працэсара і аператыўнай памяці.\nEasyTables гэта карысны рэдактар CSV на базе Windows для Windows, які можна спампаваць.\nГэта ўмоўна-бясплатнае праграмнае забеспячэнне дазваляе лёгка рэдагаваць файлы CSV.\nВы можаце хутка змяніць значэнні ў табліцы CSV з дапамогай гэтай праграмы.\nУ файл CSV вы можаце лёгка дадаваць і выдаляць слупкі.\nВы таксама можаце выкарыстоўваць табліцу для пошуку і замены тэксту.\nПрыкладанне дазваляе фільтраваць радкі па ключавых словах або фразах, а таксама змяняць дадзеныя ўнутры слупкоў.\nЁн дазваляе запаўняць вочкі з дапамогай матэматычных разлікаў.\nІ апошняе, але не менш важнае: спіс лепшых рэдактараў CSV для Windows з’яўляецца няпоўным, і ёсць больш бясплатных рэдактараў CSV для Windows, такіх як MultiMedia Office Calc. Gnumeric, рэдактар запісаў, аркушы Calligra і многае іншае. Мы склалі гэты спіс, уключаючы толькі долю лепшых бясплатных рэдактараў CSV для Windows, і мы ўпэўненыя, што яны змогуць задаволіць усе вашыя патрабаванні да рэдактара CSV для Windows. Калі вы выпадкова ведаеце якое-небудзь прыкладанне, якое мы б прапусцілі, або вы думаеце, што заслугоўвае месца ў гэтым спісе, паведаміце нам аб гэтым у раздзеле каментарыяў ніжэй.\nВыпраўленне Windows 10 DisplayPort не працуе